
	谞讚讛讜 讘驻谞讬讜 讗讬谉 诪转讬专讬谉 诇讜 讗诇讗 讘驻谞讬讜. 讚讻讬讜谉 讚讘驻谞讬讜 谞讚讛讜 讗诇讬诐 谞讚讜讬讬讛 讜诇讗 诪讬注拽专 讗诇讗 讘驻谞讬讜 讚讜诪讬讗 讚诪讗讬 讚讗诪专讬谞谉 讘驻' 讛砖讜诇讞 (讙讬讟讬谉 讚祝 诇谞:) 讻诇 诪讬诇转讗 讚诪转注讘讬讚讗 讘讬 注砖专讛 爪专讬讻讛 讘讬 注砖专讛 诇诪砖诇驻讛. 讜诇讗 谞讛讬专讗 讗诇讗 讟注诪讗 讚诪讬诇转讗 诪砖讜诐 讞砖讚讗 讚讗讬 诪转讬专讬谉 诇讜 砖诇讗 讘驻谞讬讜 驻注诪讬诐 砖讬转讬专讜讛讜 讜讛诪谞讜讚讛 诇讗 讬讚注 讜讻砖诇讗 讬谞讛讙讜 讘讜 谞讬讚讜讬 讬讘讗 诇讞砖讚讗 讗讘诇 讻砖谞讚讛讜 砖诇讗 讘驻谞讬讜 诇讬讻讗 讞砖讚讗 砖讗祝 讛讜讗 住讜讘专 砖诪讗 讛转讬专讜讛讜 砖诇讗 讘驻谞讬讜 讻砖诐 砖谞讚讜讛讜 砖诇讗 讘驻谞讬讜 讜讝讛 讻讗讜转讛 砖讗诪专讜 诇拽诪谉 讘驻' 专''讗 (讚祝 住讛.) 讛诪讜讚专 讛谞讗讛 诪讞讘讬专讜 讘驻谞讬讜 讗讬谉 诪转讬专讬谉 诇讜 讗诇讗 讘驻谞讬讜 讜诪驻专砖 讘讬专讜砖诇诪讬 讚讟注诪讗 诪砖讜诐 讞砖讚讗 讜诇驻讬 讝讛 讻诇 砖讛讜讚讬注讜讛讜 讚诇讬讻讗 讞砖讚讗 诪转讬专讬谉 诇讜 砖诇讗 讘驻谞讬讜 讜讻诇 砖讛转讬专讜讛讜 谞诪讬 讗注''驻 砖诇讗 讛讜讚讬注讜讛讜 诪讜转专 讚讬注讘讚: 讛砖讜诪注 讛讝讻专转 讛砖诐 诪驻讬 讞讘讬专讜 爪专讬讱 诇谞讚讜转讜. 讘专讬砖 转诪讜专讛 (讚祝 讙:) 诪驻拽讬谞谉 讗讝讛专讛 诇诪讝讻讬专 砖诐 砖诪讬诐 诇讘讟诇讛 诪讚讻转讬讘 (讚讘专讬诐 讬) 讗转 讛' 讗诇讛讬讱 转讬专讗: 讜讗诐 诇讗 谞讚讛讜 讛讜讗 注爪诪讜 讬讛讗 讘谞讚讜讬. 诇讗 砖讬讛讗 讘谞讚讜讬 诪讗诇讬讜 讗诇讗 专讗讜讬 诇讛转谞讚讜转 拽讗诪专 砖讛专讬 讛诪讝讻讬专 注爪诪讜 爪专讬讱 谞讚讜讬 讜讛讬讗讱 讬讛讗 讞诪讜专 诪诪谞讜 讛砖讜诪注 讜砖讜转拽 讗诇讗 讻讚讗诪专谉: 砖讘讻诇 诪拽讜诐. 讟注诪讗 拽讗 讬讛讬讘 诇诪讗讬 讚讗诪专讬谞谉 讜讗诐 诇讗 谞讚讛讜 讛讜讗 注爪诪讜 讬讛讗 讘谞讚讜讬 砖讛专讬 注讻砖讬讜 讞诪讜专 讚砖诐 注谞讬讜转 诪爪讜讬讛 讚讻转讬讘 (砖诪讜转 讻) 讘讻诇 讛诪拽讜诐 讗砖专 讗讝讻讬专 讗转 砖诪讬 讗讘讗 讗诇讬讱 讜讘专讻转讬讱 讜诪讚讛讝讻专转 讛砖诐 诇诪爪讜讛 诪讘讬讗讛 讘专讻讛 讜注讜砖专 讛讝讻专讛 诇砖讜讗 讙讜专诪转 注谞讬讜转 讗讬 谞诪讬 诪讚讻转讬讘 讙讘讬 砖讘讜注转 砖拽专 (讝讻专讬讛 讛) 讜讻诇转讜 讜讗转 注爪讬讜 讜讗转 讗讘谞讬讜 讜讘转诪讜专讛 (讚祝 讙:) 诪讚诪讬 讛讝讻专转 砖诐 诇讘讟诇讛 诇砖讘讜注转 砖拽专: 砖谞讗诪专 讻讬 诪转讜 讻诇 讛讗谞砖讬诐 讜讙讜'. 讚诇讗 诪转讜 诪诪砖 讻讚讗诪专讬谞谉 诇拽诪谉 讘驻专拽 专''讗 (讚祝 住讚:) 讚诪讛讜讬 讛讜讜 讚讻诇 诪拽讜诐 砖谞讗诪专 谞爪讬诐 讜谞爪讘讬诐 讗讬谞诐 讗诇讗 讚转谉 讜讗讘讬专诐 讜讗讬谞讛讜 讛讜讜 讘诪讞诇讜拽转 砖诇 拽专讞 讗诇讗 讚诪驻谞讬 砖讛注谞讜 讗诪专 讻讬 诪转讜 讚讗注''讙 讚讗诪专讬谞谉 讛转诐 讚讗专讘注讛 讞砖讜讘讬谉 讻诪转 注谞讬 讜住讜诪讗 讜诪爪讜专注 讜诪讬 砖讗讬谉 诇讜 讘谞讬诐 讛讻讗 讜讚讗讬 诪注谞讬讜转 拽讗诪专 讚讗讬谉 诇讜诪专 砖谞住转诪讜 讚讛讗 讻转讬讘 讘诪讞诇讜拽转讜 砖诇 拽专讞 (讘诪讚讘专 讟讝) 讛注讬谞讬 讛讗谞砖讬诐 讛讛诐 转谞拽专 讜诇讬讻讗 诇诪讬诪专 谞诪讬 砖讛讬讜 诪爪讜专注讬谉 讚讛讗 讻转讬讘 (讚讘专讬诐 讬讗 讜) 讘拽专讘 讻诇 讬砖专讗诇 讜诇讬讻讗 诇诪讬诪专 砖谞转专驻讗讜 讘诪转谉 转讜专讛 讚讛讗 讗诪专讬谞谉 砖讞讝专讜 诇诪讜诪谉 讘诪注砖讛 讛注讙诇 讜诇讬讻讗 诇诪讬诪专 讚诪砖讜诐 砖诇讗 讛讬讛 诇讛诐 讘谞讬诐 讗诪专 讻讬 诪转讜 讚讗''讻 讛讬讻讬 讗''诇 诪驻谞讬 讝讛 砖讜讘 诪爪专讬诪讛 讜讻讬 诪驻谞讬 砖诇讗 讛讬讛 诇讛诐 讘谞讬诐 诇讗 讛讬讜 谞砖诪注讬谉 诇诪诇讻讜转 诇讛诇砖讬谞讜 讗诇 驻专注讛 讗诇讗 讜讚讗讬 诪驻谞讬 砖讬专讚讜 诪谞讻住讬讛诐 讜诇讗 讛讬讜 讚讘专讬讛诐 谞砖诪注讬诐: 讗讜 诪讬转讛 讗讜 注讜谞讬. 讗诇诪讗 砖讜讜 诇讛讚讚讬. 讜讛拽砖讜 讘转讜住驻讜转 诪讗讬 讗讬专讬讗 砖讜诪注 讛讝讻专转 讛砖诐 诪驻讬 讞讘讬专讜 讚爪专讬讱 诇谞讚讜转讜 讛讗 讗诪专讬谞谉 讘讬专讜砖诇诪讬 讚讻诇 砖讗讬谞讜 注讜砖讛 讻砖讜专讛 爪专讬讱 诇谞讚讜转讜. 讜讛讻讬 谞诪讬 诪讜讻讞 讘讚讜讻转讬 讟讜讘讗 讚讗诪专讬谞谉 讘驻''拽 讚拽讚讜砖讬谉 (讚祝 诇讟.) 讞讝讬讜讛讜 诇讛讛讜讗 讙讘专讗 讚讛讜讛 讝专注 讘讬谞讬 讙讜驻谞讬 讗诪专讬 谞讬转讬 诪专 讜谞砖诪转讬讛 讜讻讜' 讜讘驻专拽 讜讗诇讜 诪讙诇讞讬谉 (诪''拽 讚祝 讬讝.) 讗诪专讬谞谉 讚讗诪转讬讛 讚专讘讬 讞讝讬转讬讛 诇讛讛讜讗 讙讘专讗 讚讛讜讛 诪讞讬 诇讘谞讜 讙讚讜诇 讜讗诪专讛 诇讬讛 诇讬讛讜讬 讛讛讜讗 讙讘专讗 讘砖诪转讗. 讜转讬专爪讜 讚讗讬谉 讛讻讬 谞诪讬 讗诇讗 诪讬讛讜 讘讛讝讻专转 讛砖诐 讘诇讞讜讚 讛讜讗 讚讗诪专 讚讗诐 诇讗 谞讚讛讜 讛讜讗 注爪诪讜 讬讛讗 讘谞讚讜讬 诪驻谞讬 砖注谞砖讛 讞诪讜专 讜讻讚讻转讬讘谞讗: 讜砖诪注 诪讬谞讛 讗讬谉 讘讬谉 谞讚讜讬 诇讛驻专讛 讜诇讗 讻诇讜诐. 讛拽砖讜 讘转讜住驻讜转 诪讚讗诪专 讘驻专拽 讜讗诇讜 诪讙诇讞讬谉 (砖诐 讚祝 讟讝.) 讛讻讬 拽讗诪专 砖诪讜讗诇 讟讜讟 讗住专 讜讟讜讟 砖专讬 讜讛''诪 诇诪诪讜谞讗 讗讘诇 诇讗驻拽专讜转讗 注讚 讚讞讬讬诇讗 注诇讬讛 砖诪转讗 转诇转讬谉 讬讜诪讬谉 讜转讬专爪讜 讚砖讗谞讬 讛讻讗 砖谞讚讜讬 讝讛 讗讬谞讜 讗诇讗 诇讗讬讬诐 注诇讬讜 砖诇讗 讬讝讻讬专 注讜讚 砖诐 砖诪讬诐 诇讘讟诇讛 讜诇讗 讚诪讬 诇讗驻拽专讜转讗 诪砖''讛 讛讻讗 讗讬谉 讘讬谉 谞讚讜讬 诇讛驻专讛 讜诇讗 讻诇讜诐. 讗讘诇 专讗讬转讬 诇专讘 讗诇驻住讬 讝''诇 砖讚讞讛 讗讜转讛 砖讘驻' 讜讗诇讜 诪讙诇讞讬谉 诪驻谞讬 讝讜 讻诪砖''讻 讘讛诇讻讜转讬讜 讘驻' 讜讗诇讜 诪讙诇讞讬谉. 讜讻谉 讚注转 讛专诪讘''诐 讝''诇 (讘驻''拽) [爪''诇 讘驻''讝 讛诇' 讬讙] 诪讛诇讻讜转 转''转: 转''讞 诪谞讚讛 诇注爪诪讜 讜诪驻专 诇注爪诪讜. 讻转讘 讛专砖讘''讗 讝''诇 讚讚讜拽讗 讛讬讻讗 讚诇讗 讛讜讬 讘专 谞讚讜讬 讻讬 讛讗 讚诪专 讝讜讟专讗 讚诪诪讚转 讞住讬讚讜转 讘注诇诪讗 诪砖讜诐 讬拽专讗 讚讘专 讘讬 专讘 讛讜讛 诪砖诪转 谞驻砖讬讛 讗讘诇 讻砖谞讚讛 注爪诪讜 注诇 讚讘专 砖讛讬讛 讞讬讬讘 注诇讬讜 谞讚讜讬 诇讗 讻诇 讛讬诪谞讜 诇讛转讬专 注爪诪讜. 讜讛拽砖讜 注诇讬讜 讗诐 讻谉 讛讬讻讬 诪拽砖讬 诇讬讛 讛砖''住 驻砖讬讟讗 诪拽诪讬 讚讗诪专 讻讬 讛讗 讚诪专 讝讜讟专讗 讗讚专讘讛 讛诇''诇 讗诪讗讬. 诇驻讬讻讱 讗诪专讜 讚讘讻诇 注谞讬谉 砖谞讚讛 讗转 注爪诪讜 诪讬驻专 诇注爪诪讜 讜讻谉 讚注转 讛专诪讘''诐 讝''诇 讘驻专拽 讝' 诪讛诇讻讜转 转''转 (讛诇' 讬讗). 讜专讗讬转讬 诇诪拽爪转 诪驻专砖讬诐 砖讻转讘讜 讚诇讗 讙专住讬谞谉 驻砖讬讟讗 讗诇讗 讛''讙 讜诪讬驻专 诇注爪诪讜 讻讬 讛讗 讜诇诪讬 砖讙讜专住 讻谉 讚讘专讬 讛专砖讘''讗 谞讻讜谞讬谉 讘讟注诪诐: 讜讻讬 注讬讬诇 诇讘讬转讬讛 砖专讬 诇谞驻砖讬讛. 讻讚讬 砖诇讗 讬爪讟专讻讜 讘谞讬 讘讬转讜 诇讛转专讞拽 诪诪谞讜 讜诪讛讗 诪砖诪注 讚诪谞讜讚讛 讗驻讬诇讜 讘谞讬 讘讬转讜 谞讜讛讙讬谉 讘讜 谞讚讜讬

讗诪专 专讘 驻驻讗 谞讚讬谞讗 诪讬谞讱 讚讻讜诇讬 注诇诪讗 讗住讜专. 诪砖诪转谞讗 诪诪讱 讚讻"注 砖专讬. 讘诪讗讬 拽讗 诪讬驻诇讙讬 讘诪谞讜讚讛 讗谞讬 诇讱. 专"注 住讘专 诇讬砖谞讗 讚谞讬讚讜讬讗 讛讜讗. 讜专讘谞谉 住讘专讬 诇讬砖谞讗 讚诪砖诪转谞讗 讛讜讗 讜讛诇讻转讗 讻专讘谞谉 讚拽讬"诇 讛诇讻讛 讻专"注 诪讞讘讬专讜 讜诇讗 诪讞讘讬专讬讜 讜注讜讚 讚讗诪专讬谞谉 讜驻诇讬讙讗 讚专讘 讞住讚讗 讚讛讛讜讗 讙讘专讗 讚讗诪专 诪砖诪转谞讗 诪谞讻住讬 讚讘专讬讛 讚专讘 讬专诪讬讛 讘专 讗讘讗 讗转讗 诇拽诪讬讛 讚专讘 讞住讚讗 讗"诇 诇讬转 讚讞砖 诇讛 诇讛讗 讚专"注. 讜讗注"讙 讚住讘专 专讘 讞住讚讗 讘砖诪讬转谞讗 驻诇讬讙讬 诪讬讛讜 讻讬 拽讗 讚讞讬 诇讛 诇讚专"注 诇讙诪专讬 拽讗 讚讞讬 诇讛 讜讗诪专 诇讬转 讚讞砖 诇讛 讗诇诪讗 诇讬转 讛诇讻转讗 讻讜讜转讬讛 讻诇诇. 讜诪住转讘专讗 诇谉 讘驻诇讜讙转讗 讚专讘谞谉 讜专"注 谞诪讬 诇讗 诪讬转讜拽诪讗 讗诇讗 讻专讬砖讗 讚拽转谞讬 诪讜驻专砖谞讬 诪诪讱. 诪专讜讞拽谞讬 诪诪讱 讚讗讜拽讬诪谞讗 注讚 砖讬讗诪专 砖讗谞讬 讗讜讻诇 诇讱 砖讗谞讬 讟讜注诐 诇讱. 讜住讬驻讗 谞诪讬 讘诪谞讜讚讛 讗谞讬 诇讱 砖讗谞讬 讟讜注诐 诇讱 驻诇讬讙讬 讚专"注 讞讜讻讱 讘讝讛 诇讛讞诪讬专 讚拽住讘专 讬讚 诇谞讚专 讛讜讗 讜专讘谞谉 住讘专讬 诇讬砖谞讗 讚诪砖诪讬转谞讗 讛讜讗 讜诇讗讜 诇诪讬住专 诪讬谞讬讛 讘谞讚专 诪砖诪注. 讗诇讗 讛专讬谞讬 讻诪砖讜诪转 诇讱 砖讗谞讬 讗讜讻诇 诇讱 讚讗讜专讞讗 讚讗讬谞砖讬 诇诪讬驻专砖 诪讬谞讬讛 讚诪砖讜诪转 讜诇讗 住驻讜 诇讬讛 诪讬讚讬. 讗讘诇 讛讬讻讗 讚诇讗 拽讗诪专 砖讗谞讬 讗讜讻诇 诇讱 讘讬谉 诇专"注 讘讬谉 诇专讘谞谉 诇讗 诪砖诪注 讚讗诪专 讗住讜专 讚诇讗 注讚讬祝 诪诪讜讚专谞讬 诪诪讱 诪专讜讞拽谞讬 诪诪讱 讚专讬砖讗 讚讗住讬拽谞讗 讚讬讚讬诐 砖讗讬谉 诪讜讻讬讞讜转 讛讜讜 讜诇讗 讛讜讬讬谉 讬讚讬诐 讗诇讗 讻讚讗诪专 砖讗谞讬 讟讜注诐 诇讱. 讜讻谉 谞诪讬 注讜讘讚讗 讚讗转讗 诇拽诪讬讛 讚专' 讞住讚讗 讬讚讬诐 诪讜讻讬讞讜转 讛讜讜 讚拽讗诪专 诪谞讻住讬 讚讘专讬讛 讚专讘 讬专诪讬讛 讛讬诇讻讱 谞讚讬谞讗 诪讬谞讱 讚拽讗诪专讬谞谉 诇讻"注 讗住讜专 讘讻讬 讛"讙 讛讜讗 讚拽讗诪专 谞讚讬谞讗 诪讬谞讱 砖讗谞讬 讗讜讻诇 诇讱 讛讗 谞讚讬谞讗 诪讬谞讱 诇讞讜讚讬讛 砖专讬. 讜讗砖讻讞谉 诇讞讚 诪专讘讜讜转讗 讚拽讗诪专 讘驻住拽讗 讚讬诇讬讛 诪谞讜讚讛 讗谞讬 诇讱 砖诇讗 讗讜讻诇 诇讱 讗住讜专 诇讗讻讜诇 诇讜 讜讗诐 讗讻诇 讗讬谞讜 诇讜拽讛 讗"诇 谞讚讬谞讗 讗谞讬 诪讬谞讱 讛专讬 讝讛 讗住讜专 诇讬讛谞讜转. 讜讗谞谉 讻转讘讬谞谉 诪讗讬 讚住讘讬专讗 诇谉.

讛讗 讚讗诪专 专讘 谞讚讛讜 讘驻谞讬讜 讗讬谉 诪转讬专讬谉 诇讜 讗诇讗 讘驻谞讬讜. 讬砖 诪讬 砖驻讬专砖 讚诪砖讜诐 讚讘讬讬砖讜讛讜 讘驻谞讬讜 讬砖 诇讛诐 诇驻讬讬住讜 讜诇讬讬砖讘 讚注转讜 讘驻谞讬讜, 讜诇驻讬 驻讬专讜砖 讝讛 讗讬诇讜 专爪讛 讛诪谞讜讚讛 砖讬转讬专讜 讗讜转讜 砖诇讗 讘驻谞讬讜 诪转讬专讬谉 讜讗讬谉 讘讻讱 讻诇讜诐.
讜讗讬谞讜 诪讞讜讜专 讘注讬谞讬 讚讗谞谉 住讛讚讬 讚讻诇 讻诪讛 砖讗转 诪诪讛专 诇讛转讬专讜 讜讗驻讬诇讜 砖诇讗 讘驻谞讬讜 谞讬讞讗 诇讬讛, 诪诪讛 砖讗转讛 诪讗专讬讱 讝诪谉 谞讚讜讬讜 注讚 砖转转讬专谞讜 讘驻谞讬讜, 讜注讜讚 诪讬 砖谞讚讜讛讜 诪谉 讛讚讬谉 诪讛 诇讱 诇驻讬讬住讜 诇讛转讬专讜 讘驻谞讬讜.
讜讬砖 诪讬 砖驻讬专砖 讚讻讬讜谉 砖讛讬讛 讛谞讚讜讬 讘驻谞讬讜 讛讜讗 讞讝拽 讬讜转专, 讜讗讬谉 讘讚讬谉 砖讬讜转专 讗诇讗 讘驻谞讬讜, 讜讛诇讻讱 讗驻讬诇讜 专爪讛 诇讛转讬专 诇讜 砖诇讗 讘驻谞讬讜 讗讬谉 砖讜诪注讬谉 诇讜, 讙诐 讝讛 讗讬谞讜 诪转讬讬砖讘.
讜谞专讗讛 砖讗讬谞讜 讗诇讗 诪驻谞讬 讛讞砖讚, 讚讻诇 砖谞讚讜讛讜 讘驻谞讬讜 讗诐 讗转讛 诪转讬专讜 砖诇讗 讘驻谞讬讜 讜谞讜讛讙 注诪讜 讻诪讜转专 讗祝 讛讜讗 讞讜砖讚讱 砖讗讬谉 讗转讛 谞讝讛专 诪谞讚讜讬讜, 讚住讘专 砖讗讬诇讜 讛转讬专讜讛讜 讛讜讚讬注讜讛讜 砖讛讜转专, 讻讬讜谉 砖谞讚讜讛讜 讘驻谞讬讜 讜讗讬谉 诪转讬专讬谉 讗讜转讜 讗诇讗 讘驻谞讬讜, 诇讗讜 讚讜拽讗 讘驻谞讬讜 诪诪砖 讗诇讗 讙诐 诇讚注转讜, 讚讻讬讜谉 砖讛转讬专讜讛讜 诇讚注转讜 讗讬谉 讻讗谉 讞砖讚. 讗讘诇 谞讚讜讛讜 砖诇讗 讘驻谞讬讜 诪转讬专讬谉 讗讜转讜 砖诇讗 讘驻谞讬讜 讚讗讬谉 讻讗谉 讞砖讚, 讚住讘讜专 讛讜讗 讻砖诐 砖谞讚讜讛讜 砖诇讗 讘驻谞讬讜 讻讱 讛转讬专讜讛讜 砖诇讗 讘驻谞讬讜, 讻诇讜诪专 砖诇讗 讘讬讚讬注转讜, 讜讻讗讜转讛 砖讗诪专讜 诇拽诪谉 讘专讬砖 驻专拽 专' 讗诇讬注讝专 (谞讚专讬诐 住讛, 讗) 讛诪讜讚专 诪讞讘讬专讜 讗讬谉 诪转讬专讬谉 诇讜 讗诇讗 讘驻谞讬讜, 讜讗诪专讜 讘讬专讜砖诇诪讬 (讻讗谉 驻"讛 讛"讚) 诪驻谞讬 讛讞砖讚.


讛讗 讚讗诪专 专讘 讙讬讚诇 讗诪专 专讘 转诇诪讬讚 讞讻诐 诪谞讚讛 诇注爪诪讜 讜诪驻专 诇注爪诪讜. 诪住转讘专讗 讚讚讜拽讗 砖讗讬谞讜 讘专 谞讚讜讬, 讗诇讗 砖讛诪谞讚讛 注爪诪讜 诪砖讜诐 讬拽专讗 讚讘专 讘讬 专讘, 讻注讜讘讚讗 讚诪专 讝讜讟专讗, 讜讗驻讬诇讜 讛讻讬 讗讬爪讟专讬讱 诇讗砖诪讜注讬谞谉 讚讻讬讜谉 砖讛讜讗 诪谞讜讚讛 住诇拽讗 讚注转讱 讗诪讬谞讗 讗讬谉 讞讘讜砖 诪转讬专 注爪诪讜 讗驻讬诇讜 诪讗讬住讜专讬诐 讻讗诇讜 拽诪"诇, 讜讛讬讬谞讜 讚讗诪专讬谞谉 讛讻讗 讛讬讻讬 讚诪讬 讻讬 讛讗 讚诪专 讝讜讟专讗 讞住讬讚讗 讻讜', 讜讗讬 诇讗讜 讛讻讬谉 诪讗讬 拽讗诪专 讛讬讻讬 讚诪讬, 讛讗 讻诇 讛讬讻讗 讚诪谞讚讛 诇注爪诪讜 诪驻专 诇注爪诪讜 讜诪讗讬 拽讗诪专 讻讬 讛讗讬, 讜讗讬 诇讗转讜讬讬 专讗讬讛 讚诪专 讝讜讟专讗 讛讜讛 注讘讬讚 讛讻讬谉 诇讗 讛讜讬 诇讬讛 诇诪讬诪专 讛讻讬谉, 讗诇讗 诇讬诪讗 转诇诪讬讚 讞讻诐 诪谞讚讛 诇注爪诪讜 讜讻讜' 讚诪专 讝讜讟专讗 讞住讬讚讗 讻讜'.
讜讛诇讻讱 讗讬 讗驻讬拽 砖诐 砖诪讬诐 诇讘讟诇讛 讚讞讬讬讘 谞讚讜讬 讜谞讚讛 注爪诪讜 诇讻讱 讗讬谉 诪转讬专 讗转 注爪诪讜, 讜转讚注 诇讱 讚讗讬诇讜 讻谉 诪讗讬 砖谞讗 讻讬 谞讚讛 注爪诪讜 讗驻讬诇讜 谞讬讚讜 讗讞专 砖讗讬谞讜 讙讚讜诇 诪诪谞讜 讬讛讗 诪转讬专 讗转 注爪诪讜, 讗讘诇 诇驻讬 诪讛 砖驻讬专砖转讬 诪砖讜诐 讛讻讬 谞拽讟 诪谞讚讛 诇注爪诪讜 讜诪驻专 诇注爪诪讜, 诪砖讜诐 砖讗讬 讗驻砖专 砖讬转谞讚讛 诇讻讱, 讗诇讗 讚诪讜讞诇 注诇 讻讘讜讚讜 讜诪谞讚讛 注爪诪讜 讻诪专 讝讜讟专讗 讞住讬讚讗 讻谞"诇.
讗讘诇 专讗讬转讬 诇拽爪转 讛诪驻专砖讬诐 砖讗诪专讜 讘讛驻讱 讝讛, 讜讻讬 讗注讬诇 诇讘讬转讬讛 砖专讬 诇谞驻砖讬讛, 驻讬专讜砖 讻讬 讗注讬诇 诇讘讬转讬讛 砖专讬 诇谞驻砖讬讛 讻讚讬 砖诇讗 讬爪讟专讻讜 讘谞讬 讘讬转讬讛 诇讛转专讞拽 诪诪谞讜 讚' 讗诪讜转 讻讚讗诪专讬谞谉 讘诪讜注讚 拽讟谉 (讟讜, 讘).
讜诪讻讗谉 讗谞讜 诇诪讚讬谉 砖讛诪谞讜讚讛 讗驻讬诇讜 讗谞砖讬 讘讬转讜 谞讜讛讙讬诐 谞讚讜讬讜 讜讗注"驻 砖讛专讗讘"讚 讗诪专 (诪讜讘讗 讘专"谉 讚"讛 讜讻讬 注讬讬诇) 砖讗讬谞讜 诪谞讜讚讛 诇讗砖转讜, 讜讚讬讬拽 诇讛 诪讚讘注讬 诪谞讜讚讛 诪讛讜 讘转砖诪讬砖 讛诪讟讛 讗驻砖专 讚讗砖转讜 砖讗谞讬 讚讻讙讜驻讜 讚诪讬, 讜诪讬讛讜 讗驻砖专 讚讗驻讬诇讜 讗砖转讜 谞诪讬 谞讜讛讙转 谞讚讜讬讜, 讜讛讛讬讗 讚讘注讬 诪讛讜 讘转砖诪讬砖 讛诪讟讛, 讘诪谞讜讚讛 诇注讬专 讗讞专转 砖讗讬谞讜 诪谞讜讚讛 诇注讬专讜, 讗讘诇 诪"诪 讛讜讗 注爪诪讜 诪谞讜讚讛 讛讜讗 讜讞讬讬讘 诇谞讛讜讙 谞讚讜讬 讘注爪诪讜, 讻讙讜谉 讘谞注讬诇转 讛住谞讚诇 讜讘转砖诪讬砖 讛诪讟讛.





专讬讟讘"讗

讗诪专 专讘 讙讬讚诇 讗诪专 专讘 诪谞讬谉 砖谞砖讘注讬谉 诇拽讬讬诐 讗转 讛诪爪讜讛. 驻讬专讜砖 讜诇讗 讛讜讬讗 砖讘讜注转 砖讜讗 诪讛讗讬 诇讬砖谞讗 讚谞拽讟讬' 诪谞讬谉 砖谞砖讘注讬谉 讜诇讗 讗诪专讬谞谉 诪谞讬谉 砖讞诇讛 砖讘讜注讛 诇拽讬讬诐 讗转 讛诪爪讜讛 砖诪注讬谞谉 讚讛讬转专讗 讛讜讗 讚讗讬讻讗 诇讬砖讘注 诇拽讬讬诐 讗转 讛诪爪讜讛 讜诇讬讻讗 诪砖讜诐 砖讘讜注转 砖讜讗 讜讻讚讗诪专讬' 讚砖专讬 诇讝专讜讝讬 谞驻砖讬讛 讗讘诇 诪讻诇 诪拽讜诐 诇讗 讞讬讬诇讗 砖讘讜注讛 注诇讬讛 诇诇拽讜转 注诇讬讛 诪砖讜诐 砖讘讜注转 讘讬讟讜讬:





驻讬专讜砖 讛专讗"砖

讜讘诪谞讜讚讛. 讛讜讗 讚驻诇讬讙讬 讚专"注 住讘专 讻讬讜谉 讚诇讗 讗驻拽讬讛 讘诇砖讜谉 砖诪转讗 诇讗讜 讚注转讬讛 讗谞讚讜讬:



谞讚讛讜 讘驻谞讬讜. 诪讬 砖谞转讞讬讬讘 谞讚讜讬 讜谞讚讛讜 讘驻谞讬讜 讗讬谉 诪转讬专 诇讜 讗诇讗 讘驻谞讬讜 讚讻诪讜 砖谞讚讛讜 讘驻谞讬讜 爪专讬讱 诇讻讘讚讜 讘驻谞讬讜 讜诇讻讘讜讚 讛诪谞讜讚讛 拽驻讬讚 专讘 讜讗诐 讛转讬专讜 砖诇讗 讘驻谞讬讜 讛讜讬 诪讜转专:



谞讚讛讜 砖诇讗 讘驻谞讬讜 诪转讬专讬谉 诇讜 讘讬谉 讘驻谞讬讜 讘讬谉 砖诇讗 讘驻谞讬讜. 讘驻谞讬讜 讗转讬 诇讗砖诪注讬' 住讚"讗 诇讗 讬转讬专讜 诇讜 讘驻谞讬讜 讚诪转讘讬讬砖 讟驻讬 拽诪"诇 讚讗讬谉 讘讜砖转 讬砖 诪驻专砖讬诐 讚讗讬谉 诪转讬专讬谉 诇讜 讗诇讗 讘驻谞讬讜 砖诪讗 诇讗 讬讚注 砖讛转讬专讜 诇讜 讜讙诐 讗讞专讬诐 砖讜讗诇讬谉 诇讜 讗诐 讛转讬专讜 诇讜 讜讛讜讗 讗讜诪专 诇讗 讜讻砖专讜讗讬谉 砖诪拽专讘讬谉 讗讜转讜 诪讝诇讝诇讬谉 讘谞讚讜讬 讜诇讗 讬讞讜砖讜 注讜讚 注诇 谞讚讜讬 讞讻诪讬诐 讝"诇 讜诇讛讗讬 驻讬专讜砖讗 讗诐 讛转讬专讜 诇讜 砖诇讗 讘驻谞讬讜 讗讬谞讜 诪讜转专 [讗讘诇] 讘谞讚讛讜 砖诇讗 讘驻谞讬讜 讻砖专讜讗讛 砖诪拽专讘讬谉 讗讜转讜 讬讗诪专 讘诇讘讜 讻诪讜 砖谞讚讜讛讜 砖诇讗 讘驻谞讬讜 讻讱 讛转讬专讜 诇讜 砖诇讗 讘驻谞讬讜:



讛砖讜诪注 讛讝讻专转 讛砖诐 诪驻讬 讞讘讬专讜 爪专讬讱 诇谞讚讜转讜. 讚讗诪专讬谞谉 讘专讬砖 转诪讜专讛 (讚祝 讙:) 讗讝讛专讛 诇诪讜爪讬讗 砖诐 砖诪讬诐 诇讘讟诇讛 砖谞讗诪专 讗转 讛' 讗诇讛讬讱 转讬专讗 讜讗诐 诇讗 谞讚讛讜 讛讜讗 注爪诪讜 讬讛讗 讘谞讚讜讬 驻讬' 专讗讜讬 诇讛转谞讚讜转:



砖讻诇 诪拽讜诐 砖讛讝讻专转 讛砖诐 诪爪讜讬讛 砖诐 注谞讬讜转 诪爪讜讬讛. 讚讻转讬讘 讘讻诇 讛诪拽讜诐 讗砖专 讗讝讻讬专 讗转 砖诪讬 讗讘讜讗 讗诇讬讱 讜讘专讻转讬讱 讜讘专讻讛 讛讬讬谞讜 注讜砖专 讚讻转讬讘 讜讘专讻讱 讘讻诇 诪注砖讛 讬讚讬讱 讜诪讚讛讝讻专转 诪爪讜讛 诪注砖专转 诪讻诇诇 讚讛讝讻专转 注讘讬专讛 诪讚诇讚诇转:



讜注谞讬讜转 讻诪讬转讛 讚讻转讬讘 讻讬 诪转讜 讻诇 讛讗谞砖讬诐. 讜讛讗讬 拽专讗 讘讚转谉 讜讗讘讬专诐 讻转讬讘 讜诇拽诪谉 讘驻' 专"讗 诪讜讻讞 讚注"讻 讛讗讬 诪转讜 专"诇 砖讬专讚讜 诪谞讻住讬讛诐 讜诇驻讬 砖讛讝讻专转 讛砖诐 讚讘专 砖讙讜专诐 注谞讬讜转 讜诪讬转讛 讛讞诪讬专讜 讘讛 讬讜转专 诪讘砖讗专 注讜讘专讬 注讘讬专讛 讜讗诪专讜 砖讗诐 诇讗 谞讚讛讜 讛砖讜诪注 讬讛讗 讘谞讚讜讬:



讜转谞讬讗 专砖讘"讙 讗诪专 讻诇 诪拽讜诐 砖谞转谞讜 讞讻诪讬诐 注讬谞讬讛诐 讗讜 诪讬转讛 讗讜 注讜谞讬. 讜诪讬讬转讬 注讜讚 专讗讬讛 砖注讜谞讬 砖拽讜诇 讻诪讬转讛 讻讚讗诪专讬谞谉 讘讻诪讛 讚讜讻转讬 [讘专讻讜转 谞讞. 砖讘转 诇讚. 讘"讘 注讛. 住谞讛讚专讬谉 拽.] 谞转谉 注讬谞讬讜 讘讜 讜谞注砖讛 讙诇 砖诇 注爪诪讜转 注讜谞讬 讘驻专拽 讘诪讛 诪讚诇讬拽讬谉 (砖讘转 诇讙:) 专"砖 讜专' 讗诇注讝专 讘谞讜 讻砖讬爪讗讜 诪谉 讛诪注专讛 讻诇 诪拽讜诐 砖谞转谞讜 注讬谞讬讛诐 讘讜 讛讬讛 谞砖专祝:



砖"诪 讗讬谉 讘讬谉 谞讚讜讬 诇讛驻专讛 讻诇讜诐. 讜讗驻讬诇讜 诇讗驻拽讬专讜转讗 讜诇讗驻讜拽讬 诪诪"讚 讘诪"拽 (讚祝 讟讝.) 讜讛"诪 诇诪诪讜谞讗 讗讘诇 诇讗驻拽讬专讜转讗 注讚 讚讞讬讬诇讗 注诇讬讛 砖诪转讗 讚专讘谞谉 转诇转讬谉 讬讜诪讬谉:



讜诪讬驻专. 诇讗讜 讚讜拽讗 讚讞讻诐 讘注讬 诇砖讜谉 讛转专讛:



诪讛讜 讚转讬诪讗 讗讬谉 讛讞讘讜砖 诪转讬专 注爪诪讜 诪讘讬转 讛讗住讜专讬谉. 讻讬 讛讬讻讬 讚诪爪讬谞讜 讙讘讬 讛转专转 谞讚专讬诐 讚讛讜讗 讗讬谞讜 诪讜讞诇 讗讘诇 讗讞专讬诐 诪讜讞诇讬谉 诇讜:



诪砖诪转 谞驻砖讬讛 讜讛讚专 诪砖诪转 爪讜专讘讗 诪专讘谞谉. 讚诪砖讜诐 讻讘讜讚 转讜专讛 讛讬讛 拽砖讛 讘注讬谞讬讜 诇谞讚讜转讜 讜讻讚讗诪专讬谞谉 讘驻' 诪拽讜诐 砖谞讛讙讜 (驻住讞讬诐 谞讘.) 讘诪注专讘讗 诪诪谞讜 讗谞讙讬讚讗 讚爪讜专讘讗 诪专讘谞谉 讜诇讗 诪诪谞讜 讗砖诪转讗 讜讛讜讗 讛讬讛 讛诪谞讚讛 讜讛讬讛 拽砖讛 讘注讬谞讬讜 讜诪谞讚讛 讗"注 转讞诇讛 讗"谞 讻讚讬 砖诇讗 讬转注爪诇 讜讬砖讻讞 诪诇讛转讬专:



砖专讬 诇谞驻砖讬讛. 砖诇讗 讬讻砖诇讜 讗谞砖讬 讘讬转讜 讘讚讘专诐 讗诇讬讜 讜讬讘讗 讝讻讗讬 讜讬转讬专 讝讻讗讬:





讛诪讗讬专讬

讻讘专 讘讬讗专谞讜 讘诪住讻转 诪讜注讚 拽讟谉 砖讛谞讚讜讬 谞注砖讛 诇讛专讘讛 住讘讜转 诪讛诐 注诇 转讘讬注转 诪诪讜谉 诇驻谞讬 讘讬转 讚讬谉 讜讛诐 诪讝诪讬谞讬诐 讗讜转讜 讜诪讝诇讝诇 讘砖诇讜讞诐 讗讜 砖讗讬谞讜 讞讜砖砖 诇讛讝诪谞转诐 讗讜 诇讙诪专 讚讬谞诐 讜诪讛诐 诪爪讚 注讘讬专讜转 讻讙讜谉 砖专讗讜讛讜 讗讜 讬讚注讜 讘讜 砖诪讞诇诇 砖诐 砖诪讬诐 讘注砖讬讬转 注讘讬专讜转 砖讗讬谉 注谞砖谉 诪住讜专 诇讘讬转 讚讬谉 砖讛讜讗 讘专 谞讚讜讬 讜讗祝 讬讞讬讚 讬讻讜诇 诇谞讚讜转讜 讘讻讱 讜诪讛诐 诇注谞讬谉 讗驻拽讬专讜转讗 讻讙讜谉 砖诪转驻拽专 讘转诇诪讬讚 讞讻诐 讗祝 诇讗讞专 诪讬转讛 砖讛砖讜诪注 讗驻讬' 讬讞讬讚 讬讻讜诇 诇谞讚讜转讜 讜讬砖 讘讝讛 谞讚讜讬 拽诇 讻砖诪拽谞讬讟讜 砖诇讗 讘讻讜谞讛 讜讝讚讜谉 讗讜 砖注讜砖讛 讚讘专 砖讬砖 讘讜 谞讚谞讜讚 注讘讬专讛 讜诇讗 注讘讬专讛 诪驻讜专住诪转 讜讛讬讗 谞拽专讗转 谞讝讬驻讛 讜诪讛诐 砖讛转诇诪讬讚 诪谞讚讛 诇讻讘讜讚 注爪诪讜 诇讗讬 讝讛 砖注讜砖讛 诇讜 砖诇讗 讻讛讜讙谉 讗讜 砖诪转驻拽专 讘讜 讜讗祝 讻砖讗讬谉 讗讞专讬诐 诪住讻讬诪讬谉 注诪讜 谞讚讜讬讜 谞讚讜讬 诇讻诇 讛转诇诪讬讚讬诐 讜讘讻诇诇诐 讻诇 砖讛诪谞讚讛 讙讚讜诇 诪讛诐 讜讘讬讗专谞讜 砖诐 讗讬 讝讛 诪谉 讛谞讚讜讬讬诐 转诇讜讬 讘讝诪谉 专"诇 砖讛讜讗 爪专讬讱 诇谞讛讜讙 讘讜 砖诇砖讬诐 注诇 讻诇 驻谞讬诐 讗讜 讝诪谉 讛拽讘讜注 诇讜 讜讗讬 讝讛 讛讬转专讜 转诇讜讬 讘驻讬讜住 讗讜 讘转砖讜讘讛 诪谉 讛注讘讬专讛 讜讗讬 讝讛 讛讬转专讜 转诇讜讬 讘专爪讜谉 讛诪谞讚讛 诪注转讛 讻诇 砖讗讬谉 讛讬转专讜 转诇讜讬 讘讝诪谉 讗诇讗 讘驻讬讜住 专"诇 砖讬驻讬讬住 讛诪谞讜讚讛 诇讗讜转讜 砖谞讚讛讜 讗讜 诇讗讜转诐 砖谞讚讜讛讜 讜讻讘专 驻讬讬住 讗讜 砖转诇讜讬 讘专爪讜谉 讛诪谞讚讬诐 讗讜 讛诪谞讚讛 讜讻讘专 专爪讜 讗讜 专爪讛 讗诐 讛讬讛 谞讚讜讬 讝讛 讘驻谞讬讜 讗讬谉 诪转讬专讬谉 讗讜转讜 讗诇讗 讘驻谞讬讜 讗讘诇 讗诐 讛讬讛 讛谞讚讜讬 砖诇讗 讘驻谞讬讜 诪转讬专讬谉 讗讜转讜 讗驻讬诇讜 砖诇讗 讘驻谞讬讜 讜诇注谞讬谉 讟注诐 讛讚讘专 谞转讘诇讘诇讜 讘讜 讛诪驻专砖讬诐 讜讙讚讜诇讬 讛专讘谞讬诐 驻讬专砖讜 讘讛 砖诪讗讞专 砖讘讬讬砖讜讛讜 讘驻谞讬讜 爪专讬讱 诇讛转讬专 诇讜 讘驻谞讬讜 讻讚讬 砖讬转讬讬砖讘 讚注转讜 砖诇 讝讛 讘讛讬转专讜 讗讜 讘讛讬转专诐 诪诪讛 砖谞转讘讬讬砖 讜诇讚注转诐 讗诐 专爪讛 讛诪谞讜讚讛 砖讬转讬专讜讛讜 砖诇讗 讘驻谞讬讜 专砖讗讬诐 砖讛专讬 诪砖讜诐 讻讘讜讚讜 讛讜讗 讜讻讘专 谞诪讞诇 讜讘转讜住驻讜转 诪讜讞讬诐 讘驻讬专讜砖 讝讛 诪驻谞讬 砖诇讚注转诐 讗讬谉 专讗讜讬 诇讞讜砖 诇讻讘讜讚 诪讬 砖谞转谞讚讛 诪谉 讛讚讬谉 讜讛诐 诪驻专砖讬诐 砖讛谞讬讚讜讬 讬讜转专 讞讝拽 讻砖谞注砖讛 讘驻谞讬讜 讜专讗讜讬 诇讛讬讜转 讛讛讬转专 讞讝拽 讻谞讚讜讬 注诇 讛讚专讱 诪讛 砖讗诪专讜 讘驻专拽 讛砖讜诇讞 讻诇 诪讬诇转讗 讚诪讬转注讘讚讗 讘讗驻讬 注砖专讛 爪专讬讻讬 注砖专讛 诇诪讬砖诇驻讛 讜诇驻讬专讜砖 讝讛 讗驻讬诇讜 谞转专爪讛 讝讛 讘讻讱 讗讬谞讜 讻诇讜诐 讗诇讗 砖讗祝 讛诐 诇讗 谞转讬砖讘讛 讚注转诐 讘驻讬专讜砖 讝讛 讜讞讝专讜 讜驻讬专砖讜 讛讟注诐 诪驻谞讬 讛讞砖讚 砖讗诐 讬转讬专讜讛讜 砖诇讗 讘驻谞讬讜 砖诪讗 讗祝 讛讜讗 讗讬谞讜 讬讜讚注 讘讛讬转专讜 讜讻砖讬专讗讛 砖讗讬谉 讘谞讬 讗讚诐 谞讝讛专讬诐 诪诪谞讜 讛讜讗 讘讗 诇讛拽诇 讘注谞讬谉 谞讚讜讬 讗讜 砖讞讜砖讚 讗转 讛诪拽讬诇讬诐 砖讘讜讚讗讬 住讘讜专 讛讜讗 砖讗诇讜 讛转讬专讜讛讜 诪讜讚讬注讬诐 讛讬讜 诇讜 讘讻讱 讜诇讚注转 讝讛 诇讗 讘驻谞讬讜 诪诪砖 讗诇讗 讘讬讚讬注转讜 讗讘诇 讘砖谞讚讜讛讜 砖诇讗 讘驻谞讬讜 住讘讜专 讻砖诐 砖谞讚讜谞讬 砖诇讗 讘驻谞讬 讻讱 讛转讬专讜谞讬 讜注诇 讚专讱 诪讛 砖讗诪专讜 讛诪讜讚专 诪讞讘讬专讜 讘驻谞讬讜 讗讬谉 诪转讬专讬谉 诇讜 讗诇讗 讘驻谞讬讜 讜驻讬专砖讜讛 讘转诇诪讜讚 讛诪注专讘 诪驻谞讬 讛讘讜砖讛 讻诪讜 砖讘讬讗专谞讜 讘讙讬讟讬谉 讜讘诪讻讜转:



讛砖讜诪注 讗讝讻专讛 诪驻讬 讞讘讬专讜 专"诇 砖砖诪注 诪驻讬讜 砖讛讝讻讬专 讗转 讛砖诐 诇讘讟诇讛 讜砖诇讗 诇爪讜专讱 讜注讘专 注诇 诪讛 砖讗诪专讜 讗转 讛' 讗诇讛讬讱 转讬专讗 专"诇 砖诇讗 转讜爪讬讗 砖诪讜 诇讘讟诇讛 爪专讬讱 砖讬讛讗 讗讜转讜 砖讜诪注 诪谞讚讛讜 诪讬讚 讻讚讬 砖诇讗 讬讛讗 专讙讬诇 讘讻讱 讜诇讗 讬讙专讜诐 转拽诇讛 讘诪拽讜诪讜 砖讻诇 诪拽讜诐 砖讛讝讻专转 讛砖诐 诇诇讗 爪讜专讱 诪爪讜讬讛 注谞讬讜转 诪爪讜讬讛 讜注谞讬讜转 讻诪讬转讛 讜诪讻诇 诪拽讜诐 谞讚讜讬 讝讛 转诇讜讬 讘专爪讜谉 讛诪谞讚讛 讗讞专 砖讬讜讚讬注讛讜 砖谞讚讛讜 诇住讬讘讛 讝讜 专砖讗讬 诇讛转讬专讜 诇讗诇转专 砖讗讬谉 讘讬谉 谞讬讚讜讬 诇讛驻专讛 讻诇讜诐 诇讻诇 谞讚讜讬 讛转诇讜讬 讘专爪讜谉 讛诪谞讚讛 讜诪注转讛 讗讬谞讜 诪转讬专讜 讗诇讗 讘驻谞讬讜 讜诪讻诇 诪拽讜诐 讗诐 专爪讛 诇注讻讘 讗转 谞讚讜讬讜 注讜砖讛 讻驻讬 专讗讜转 注讬谞讬讜 讜讝讛 砖谞讗诪专 讘住讜讙讬讗 讝讜 砖专讬讗 诇讗诇转专 诪驻谞讬 砖爪专讬讱 讛讬讛 诇讛转讬专讜 讘驻谞讬讛 讜诇讗 专爪讛 诇讛讟专讬讞讛 砖转砖讜讘 诇驻谞讬讜 讝讜 讛讬讗 砖讬讟转谞讜 讜诪讻诇 诪拽讜诐 讙讚讜诇讬 讛诪讞讘专讬诐 驻讬专砖讜 砖爪专讬讱 诇讛转讬专 诇讜 诪讬讚 砖诇讗 诇讛讻砖讬诇 讗转 讛讗讞专讬诐 砖讗讬谞谉 讬讜讚注讬诐 讘谞讚讜讬讜 讜讗诐 转讗诪专 砖讬讜讚讬注 讗讬谉 诇讚讘专 住讜祝 砖讛专讬 专讜讘 讘谞讬 讗讚诐 专讙讬诇讬诐 讘讻讱 讜讛诐 讞讚砖讜 讘讚讘专 讝讛 砖讗祝 讘诪讘专讱 讘专讻讛 砖讗讬谞讛 爪专讬讻讛 讻诇 讛砖讜诪注 讞讬讬讘 诇谞讚讜转讜 砖讗祝 讝讜 讛讬讗 讛讝讻专转 讛砖诐 诇讘讟诇讛 讜驻讬专砖讜讛 讘诪讝讬讚 讗讘诇 讘砖讜讙讙 讗住讜专 诇谞讚讜转讜 注讚 砖讬转专讛讜:



砖诪注 讛砖讜诪注 讜讟注讛 讜诇讗 谞讚讛讜 讛讜讗 注爪诪讜 讘谞讚讜讬 讜讬砖 诪驻专砖讬诐 讘讛 砖讚专讱 拽诇诇讛 谞讗诪专 讬讛讗 讘谞讚讜讬 砖诪讬诐 诇讗 砖讬讛讗 讛讜讗 讘专 谞讚讜讬 讜诪讻诇 诪拽讜诐 专讜讘 诪驻专砖讬诐 驻讬专砖讜讛 砖爪专讬讱 诇谞讚讜转讜 讜讗注"驻 砖谞砖转谞讛 讛诇砖讜谉 专"诇 砖诇讗 讗诪专 爪专讬讱 诇谞讚讜转讜 讗诇讗 讬讛讗 讘谞讚讜讬 讛专讬 诪爪讬谞讜 讻讬讜爪讗 讘讜 讛拽讜专讗 诇讞讘讬专讜 注讘讚 讬讛讗 讘谞讚讜讬 砖讛讜讗 讘讜讚讗讬 讘专 谞讚讜讬:



转诇诪讬讚 讞讻诐 诪谞讚讛 诇注爪诪讜 讜诪讬驻专 诇注爪诪讜 专"诇 诪转讬专 诇注爪诪讜 砖讗讬谉 诇砖讜谉 讛驻专讛 讗诇讗 讘讗讘 讜讘注诇 讗诇讗 砖讛专讬 讛专讘讛 驻注诪讬诐 谞讝讻专 讘转诇诪讜讚 诇砖讜谉 讛驻专讛 讘注谞讬谉 讛讬转专 讜讚讘专 讝讛 讬砖 诪驻专砖讬诐 讘砖诇讗 谞讚讛 注爪诪讜 诇砖讜诐 讚讘专 砖讬讛讗 专讗讜讬 注诇讬讜 诇谞讚讜讬 讗诇讗 诇讻讘讜讚 讗讞专讬诐 讗讜 诇讛讻谞注转 注爪诪讜 讜讻讬讜爪讗 讘讗诇讜 讜讝讛讜 砖砖讗诇讜 注诇讬讛 讛讬讻讬 讚诪讬 讜讛砖讬讘讜 注诇讬讛 讻讬 讛讗 讚诪专 讝讜讟专讗 讻讬 讛讜讛 诪讬讞讬讬讘 讘专 讘讬 专讘 砖诪转讗 诪砖诪转 谞驻砖讬讛 讜讛讚专 诪砖诪讬转 诇讘专 讘讬 专讘 讜讻讬 注讬讬诇 诇讘讬转讬讛 砖专讬 诇谞驻砖讬讛 讜讛讚专 砖讗专讬 诇讘专 讘讬 专讘 讜讗诇诪诇讗 砖讻谉 诪讛讜 砖砖讗诇 讛讬讻讬 讚诪讬 讜讛诇讗 讘讻诇 注谞讬谉 砖谞讚讛 注爪诪讜 讗驻讬诇讜 诇注讘讬专讛 砖谞讝讚诪谞讛 诇讜 讛讜讗 诪转讬专 诇注爪诪讜 讗诇讗 诇讗 谞讗诪专 讗诇讗 讘注谞讬谉 讝讛 讜讻讬讜爪讗 讘讜 讗讘诇 讻诇 砖谞讚讛 注爪诪讜 诇注讘讬专讛 砖谞讝讚诪谞讛 诇讜 讻讙讜谉 砖讛讝讻讬专 砖诐 砖诪讬诐 诇讘讟诇讛 讜讻讬讜爪讗 讘讛 讗注"驻 砖讬讻讜诇 诇谞讚讜转 讗转 注爪诪讜 讗讬谞讜 诪转讬专 诇注爪诪讜 讜诪讻诇 诪拽讜诐 讬砖 诪驻专砖讬诐 砖讗祝 诇注讘讬专讛 讻谉 讜讗讬谉 讙讜专住讬谉 讘砖诪讜注讛 讝讜 讛讬讻讬 讚诪讬 讗诇讗 讻讬 讛讗 讚诪专 讝讜讟专讗 讛讜讛 注讘讬讚 讛讻讬 讗讘诇 讻诇 砖谞讚讛 诇注爪诪讜 讗祝 诇注讘讬专讛 诪转讬专 诇注爪诪讜 砖诪讗讞专 砖讛讜讗 讘专 讛讻讬 讜专讗讬谞讜讛讜 砖讗讬谞讜 谞讜砖讗 驻谞讬诐 诇注爪诪讜 讜谞讜讛讙 谞讚讜讬 讗祝 讛讜讗 讗讬谞讜 诪转讬专 讗诇讗 讘专讗讜讬 讛讗 讗诐 谞讚讛讜 讗讞专 诇注讘讬专讛 讗讬谞讜 诪转讬专 诇注爪诪讜 讗驻讬诇讜 谞讚讛讜 诪讬 砖讗讬谞讜 讙讚讜诇 讛讬诪谞讜 讜讻谉 讻转讘讜讛 拽爪转 讙讗讜谞讬诐 讜讻谉 讻转讘讜 砖讛谞讚专 诪讬讛讗 讗讬谞讜 诪转讬专讜 讛讜讗 讘注爪诪讜 讜讻讚拽讬讬诪讗 诇谉 讛讜讗 讗讬谞讜 诪讬讞诇 讗讘诇 讗讞专讬诐 诪讜讞诇讬谉 诇讜 讜诪讛 砖讗诪专讜 讘诪住讻转讗 讝讜 砖专讗 诇谞驻砖讬讛 诪讻诇 诪拽讜诐 注诇 讬讚讬 讛讞讻诐 讛讬讛 讘讗 讻诪讜 砖讬转讘讗专:



讬砖 诇诇诪讜讚 诪讻讗谉 砖讛诪谞讜讚讛 讬讻讜诇 诇谞讚讜转 讗讞专讬诐 砖讛专讬 讗诪专讜 讘诪专 讝讜讟专讗 砖讛讬讛 诪谞讚讛 注爪诪讜 讜讘转讜讱 谞讚讜讬讜 讛讬讛 诪谞讚讛 讗转 讛讗讞专 讜诪讻诇 诪拽讜诐 讬砖 诪驻专砖讬诐 诪转讜讱 讻讱 讻砖讬讟讛 专讗砖讜谞讛 砖讗讬诇讜 谞讚讛 注爪诪讜 诇注讘讬专讛 讗讬谞讬 专讗讜讬 诇谞讚讜转 讘转讜讱 谞讚讜讬讜 讜讻诇 砖讻谉 讗诐 谞讚讜讛讜 讗讞专讬诐 讜讗讬谉 谞专讗讛 讻谉 砖讛诪谞讜讚讛 诇讗 谞驻拽注 讻讞讜 讗诐 讛讜讗 专讗讜讬 诇谞讚讜转 讘专讗讜讬 诇讜:



诇注谞讬谉 讘讬讗讜专 讝讛 砖讗诪专讜 诪砖诪讬转 谞驻砖讬讛 讜讛讚专 诪砖诪讬转 讘专 讘讬 专讘 讙讚讜诇讬 讛专讘谞讬诐 诪驻专砖讬诐 讻讚讬 砖讬砖转转祝 讘爪注专讜 讜讬砖 诪驻专砖讬诐 讻讚讬 砖诇讗 讬转讬讗砖 诪讛讬转专讜 讜讬讝讻专讛讜 诪转讜讱 砖诇讜 讜讬砖 诪驻专砖讬诐 诇讻讘讜讚 转讜专讛 砖讛讬讛 拽砖讛 讘注讬谞讬讜 注诇 砖讛讬讛 爪专讬讱 诇谞讚讜转讜 讜诪谞讚讛 注爪诪讜 诇讛转讻驻专 诇讜 诪注讜谞砖 谞讚讜讬讜:



讝讜 砖讗诪专讜 砖专讬 诇谞驻砖讬讛 讜讛讚专 砖专讬 诇讘专 讘讬 专讘 讬砖 诇诪讚讬诐 诪诪谞讛 砖讛诪谞讜讚讛 讗祝 诇讚注转 讛讗讜诪专 砖讬讻讜诇 诇谞讚讜转 讗讬谞讜 讬讻讜诇 诇讛转讬专 讘转讜讱 谞讚讜讬讜 讜讬砖 讗讜诪专讬谉 砖专砖讗讬 讗诇讗 砖诪讻诇 诪拽讜诐 诪讜讟讘 砖讬讘讗 讝讻讗讬 讜讬讻驻专 注诇 讛讝讻讗讬 讜讻讜' 注诇 讛讚专讱 砖讚专砖讜讛 讘讻讛谉 讙讚讜诇 讘讬讜诐 讛讻驻讜专讬诐 讘注谞讬谉 讜讻驻专 讘注讚讜 讜讘注讚 讘讬转讜 讜讻讜' 讜诪讛 砖讗诪专讜 讻讬 注讬讬诇 诇讘讬转讬讛 驻专砖讜讛 讙讚讜诇讬 讛专讘谞讬诐 诪驻谞讬 砖诇讗 讬爪讟专讻讜 讘谞讬 讘讬转讜 诇讛转专讞拽 诪诪谞讜 讜谞专讗讛 诪讚讘专讬讛诐 砖讗祝 讘谞讬 讘讬转讜 砖诇 诪谞讜讚讛 讞讬讬讘讬谉 诇谞讛讜讙 讘谞讚讜讬讜 讜讙讚讜诇讬 讛诪驻专砖讬诐 讻转讘讜 讘诪住讻转 诪讜注讚 拽讟谉 砖讗讬谉 讗砖转讜 砖诇 诪谞讚讛 讞讬讬讘转 讘谞讚讜讬讜 讜诪诪讛 砖砖讗诇讜 砖诐 诪谞讜讚讛 诪讛讜 讘转砖诪讬砖 讛诪讟讛 讗诇诪讗 驻砖讬讟讗 诇讬讛 砖讗讬谉 讗砖转讜 讞讬讬讘转 诇谞讛讜讙 讘谞讚讜讬讜 讜讗诐 讻谉 讗谞讜 爪专讬讻讬谉 诇驻专砖 讻讗谉 讘驻讬专讜砖 讙讚讜诇讬 讛专讘谞讬诐 讘谞讬 讘讬转讜 诇讘讚 诪讗砖转讜 讜诪砖讜诐 讚讗砖转讜 讻讙讜驻讜 讜诪讻诇 诪拽讜诐 讬砖 诪驻专砖讬诐 砖讗祝 讗砖转讜 谞讜讛讙转 讘谞讚讜讬讜 讜讝讛 砖砖讗诇讜 诪谞讜讚讛 诪讛讜 讘转砖诪讬砖 讛诪讟讛 驻专砖讜讛 讘诪谞讜讚讛 诇注讬专 讗讞专转 砖讗讬谞讜 诪谞讜讚讛 诇注讬专讜 讜诪讻诇 诪拽讜诐 讛讜讗 注爪诪讜 爪专讬讱 诇谞讛讜讙 谞讚讜讬 讘注爪诪讜 讻讙讜谉 讘谞注讬诇转 讛住谞讚诇 讜注诇讬讛 砖讗诇 讗诐 讛讜讗 诪讜讝讛专 讘转砖诪讬砖 讛诪讟讛:





转讜住驻讜转 专讬"讚

驻讬住拽讗 诪谞讜讚讛 讗谞讬 诇讱 讚讗驻讬拽讗 砖诐 砖诪讬诐 诇讘讟诇讛 驻讬' 诇砖拽专 诇讗 讬讞诇 讚讘专讜 诪转专讙诪讬谞谉 诇讗 讬讘讟诇:



讻讬 讛讗 讚诪专 讝讜讟专讗 讞住讬讚讗 讻讜' 谞"诇 讚诇讗 讙专住讬' 讛讬讻讬 讚诪讬:





砖讬讟讛 诪拽讜讘爪转

讜讝"诇 讛专谞讘"讬 讝"诇 讘驻讬专讜砖 诇讛诇讻讜转 讛专诪讘"谉 讝"诇: 讚讛讛讜讗 讙讘专讗 讚讗诪专 诪砖诪讬转谞讗 诪谞讻住讬讛 讚讘专讬讛 讚专讘 讬专诪讬讛 讘专 讗讘讗 讗转讗 诇拽诪讬讛 讚专讘 讞住讚讗 讗诪专 诇讬讛 诇讬转 讚讞砖 诇讛 诇讛讗 讚专' 注拽讬讘讗. 驻讬专讜砖 讜砖专讬讬讛 讗诇诪讗 专讘 讞住讚讗 住讘专 讚专' 注拽讬讘讗 讜专讘谞谉 讘诪砖诪讬转谞讗 驻诇讬讙讬 讚讛讗讬 注讜讘讚讗 讘诪砖诪讬转谞讗 讛讜讛 讜砖专讬讗 诪砖讜诐 讚诇讬转讬讛 诇讚专' 注拽讬讘讗 讚讗住专 诪讻诇诇 讚专' 注拽讬讘讗 讗住专 讘讻讬 讛讗讬 讙讜讜谞讗. 讜讗祝 注诇 讙讘 讚拽住讘专 专讘 讞住讚讗 讚讘诪砖诪讬转谞讗 驻诇讬讙讬 诪讬讛讜 讻讬 拽讗 讚讞讬 诇讚专' 注拽讬讘讗 诇讙诪专讬 拽讗 讚讞讬 诇讛 讜讗诪专 讚诇讬转 讚讞砖 诇讛 讻诇诇 讗诇诪讗 诇讬转 讛诇讻转讗 讻讜转讬讛 讻诇诇. 讻诇讜诪专 讚诇讗 转讬诪讗 讚专讘 讞住讚讗 诇讗 讚讞讬 诇讚专' 注拽讬讘讗 讘诪谞讜讚讛 讗谞讬 诇讱 讗诇讗 讘诪砖诪讬转谞讗 讛讜讗 讚拽讗 讚讞讬 诇讛 讻讙讜谉 注讜讘讚讗 讚讗转讗 诇拽诪讬讛 讚讗诐 讻谉 讛讜讛 诇讬讛 诇诪讬诪专 诇讬转 讚讞砖 诇讚专' 注拽讬讘讗 讘诪砖诪讬转谞讗 讜诪讚拽讗诪专 住转诪讗 砖诪注 诪讬谞讛 讚讘讬谉 讘诪谞讜讚讛 讗谞讬 诇讱 讘讬谉 讘诪砖诪讬转谞讗 拽讗 讚讞讬 诇讛. 讜讻转讘 专讘讬谞讜 讝"诇 讜诪住转讘专讗 诇谉 讚驻诇讜讙转讬讛讜 讚专' 注拽讬讘讗 讜专讘谞谉 谞诪讬 诇讗 诪转讜拽诪讬谞讗 讗诇讗 讘专讬砖讗 讚拽转谞讬 诪讜驻专砖谞讬 诪诪讱 诪专讜讞拽谞讬 诪诪讱 讚讗讜拽讬诪谞讗 注讚 砖讬讗诪专 砖讗谞讬 讗讜讻诇 诇讱 砖讗谞讬 讟讜注诐 诇讱 讜住讬驻讗 谞诪讬 讘诪谞讜讚讛 讗谞讬 砖讗谞讬 讟讜注诐 诇讱 驻诇讬讙讬. 专' 注拽讬讘讗 讞讜讻讱 讘讝讛 诇讛讞诪讬专 讚拽住讘专 讬讚 诇谞讚专 讛讜讗 讜专讘谞谉 住讘专讬 诇讬砖谞讗 讚诪砖诪讬转谞讗 讛讜讗 讜诇讗讜 诇诪讬住专 诪讬谞讬讛 讘谞讚专 诪砖诪注 讗诇讗 讛专讬谞讬 讻诪砖讜诪转 讗谞讬 诇讱 砖讗谞讬 讗讜讻诇 诇讱 讻诇讜诪专 讛专讬谞讬 注诪讱 讻讗诇讜 ~砖讜诪转 砖诇讗 讗讜讻诇 诪砖诇讱 讚讗讜专讞讗 讚讗讬谞砖讬 诇诪讬驻专砖 诪讬谞讬讛 讜讝讛 讙诐 讻谉 讛讜讗 讗讜诪专 诇讜 砖讬讛讗 讗爪诇讜 讻诪砖讜诪转 讜诇讗 住驻讬 诇讬讛 诪讬讚讬 讻诇讜诪专 砖诇讗 讬讛谞讛 讗讜转讜 讘砖讜诐 讚讘专 讜诇讗 谞转讻讜讜谉 诇讗讬住讜专 谞讻住讬诐 讗诇讗 诇讛驻专砖讛 讘注诇诪讗. 讗讘诇 讛讬讻讗 讚诇讗 讗诪专 砖讗谞讬 讗讜讻诇 诇讱 驻讬专讜砖 讗诇讗 讚拽讗诪专 诪谞讜讚讛 讗谞讬 诇讱 诇讞讜讚讬讛 讗讜 诪砖诪讬转谞讗 诪诪讱 讘讬谉 诇专' 注拽讬讘讗 讘讬谉 诇专讘谞谉 诇讗 诪砖诪注 讚讗住讜专 讚诇讗 注讚讬祝 诪诪讜讚专谞讬 诪诪讱 诪专讜讞拽谞讬 诪诪讱 讚专讬砖讗 讚讗住讬拽谞讗 讬讚讬诐 砖讗讬谉 诪讜讻讬讞讜转 讛讜讜 讜诇讗 讛讜讬讬谉 讬讚讬诐. 讗诇讗 讘讚讗诪专 砖讗谞讬 讗讜讻诇 诇讱 砖讗谞讬 讟讜注诐 诇讱. 讜讻谉 谞诪讬 注讜讘讚讗 讚讗转讗 诇拽诪讬讛 讚专讘 讞住讚讗 讬讚讬诐 诪讜讻讬讞讜转 讛讜讜 讚拽讗诪专 诪谞讻住讬讛 讚专讘 讬专诪讬讛 驻讬专讜砖 讚讛讜讛 诇讬讛 讻讗讜诪专 砖讗谞讬 讗讜讻诇 诇讱. 讜拽讗诪专 注诇讛 诇讬转 讚讞砖 诇讛 诇讚专' 注拽讬讘讗 讗诇诪讗 讘讻讬 讛讗讬 讙讜讜谞讗 拽讗 诪讬讬专讬 讚拽讗诪专 砖讗谞讬 讗讜讻诇 诇讱 讚讛讜讜 讬讚讬诐 诪讜讻讬讞讜转. 讛讬诇讻讱 谞讚讬谞讗 诪讬谞讱 讚拽讗诪专讬谞谉 诇讻讜诇讬 注诇诪讗 讗住讜专 讘讻讬 讛讗讬 讙讜讜谞讗 讛讜讗 讚拽讗诪专 谞讚讬谞讗 诪讬谞讱 砖讗谞讬 讗讜讻诇 诇讱 讛讗 谞讚讬谞讗 诪讬谞讱 讘诇讞讜讚 诇讗 驻讬专讜砖 讻讚讗诪专讬谞谉 诪讜讚专谞讬 诪诪讱 诇讞讜讚讬讛. 讜讻转讘 专讘讬谞讜 讝"诇 讜讗砖讻讞谉 诇讞讚 诪专讘讜讜转讗 砖讻转讘 讘驻住拽讬诐 讚讬诇讬讛 诪谞讜讚讛 讗谞讬 诇讱 砖诇讗 讗讜讻诇 诇讱 讗住讜专 诇讗讻讜诇 诇讜 讜讗诐 讗讻诇 讗讬谞讜 诇讜拽讛. 讗诪专 诇讜 谞讚讬谞讗 诪讬谞讱 讛专讬 讝讛 讗住讜专 诇讬讛谞讜转 诇讜. 驻讬专讜砖 住讘讜专 讛专讘 讛诪讞讘专 讛讝讛 讝"诇 砖诇讗 讚讞讗讛 专讘 讞住讚讗 诇讚专' 注拽讬讘讗 讗诇讗 讚诇讗 诇拽讬 讜讘谞讚讬谞讗 诪讬谞讱 讛讜讗 讗住讜专 讗祝 注诇 驻讬 砖诇讗 讬讗诪专 砖讗谞讬 讗讜讻诇 诇讱 讗诇讗 讘谞讚讬谞讗 诪诪讱 住讙讬 讚诇砖讜谉 讗讬住讜专 讛讜讗 讻讗诇讜 讗讜诪专 谞讟讜诇 讗谞讬 诪诪讱 讜讗住讜专 诇讬讛谞讜转 诇讜 讚谞讚讬谞讗 住转诪讗 诇讗讜 诪讗讻讬诇讛 讘诇讞讜讚 诪砖诪注 讗诇讗 诪讻诇 讛谞讗转 谞讻住讬谉. 讜诇讬讻讗 诇诪讬诪专 讚讻讜谞转 讛专讘 讝"诇 讚谞讚讬谞讗 诪讬谞讱 砖诇讗 讗讜讻诇 诇讱 拽讗诪专 讗诇讗 砖拽爪专 讘诇砖讜谞讜 讜住诪讱 诇讜 注诇 砖讗谞讬 讗讜讻诇 诇讱 砖讗诪专 讘转讞诇转 讚讘专讬讜 讘诪谞讜讚讛 讗谞讬 诇讱. 讚讗诐 讻谉 砖讗诪专 讘驻讬专讜砖 谞讚讬谞讗 诪讬谞讱 砖讗谞讬 讗讜讻诇 诇讱 讗诪讗讬 讗住讜专 诇讬讛谞讜转 诇讜 讛专讬 诇讗 谞讚专 讗诇讗 诪讗讻讬诇讛. 讗诇讗 诪砖诪注 诪讬谞讛 讚谞讚讬谞讗 诪讬谞讱 诇讞讜讚讬讛 住讘讬专讗 诇讬讛 诇讛讗讬 诪专讘讜讜转讗 讚诪转住专. 注讚 讻讗谉.  


讜驻诇讬讙讗 讚专讘 讞住讚讗 讗讚专讘 驻驻讗. 讻诇讜诪专 专讘 讞住讚讗 驻诇讬讙 讗讚专讘 驻驻讗 讘诪讗讬 讚拽讗诪专 专讘 驻驻讗 讚讘诪砖诪讬转谞讗 谞诪讬 驻诇讬讙讬 讚讗驻讬诇讜 讘讛讻讬 讞讜讻讱 专' 注拽讬讘讗 诇讛讞诪讬专. 讛专谞讘"讬 讝"诇. 


拽住讘专 讘诪砖诪讬转谞讗 驻诇讬讙讬. 转诇诪讜讚讗 讛讜讗 讚拽讗诪专 讻诇讜诪专 讛讜讗 砖讛砖讬讘 讻谉 住讘专 讚讘诪砖诪讬转谞讗 谞诪讬 驻诇讬讙讬 讻诪讜 讘诪谞讜讚讛 讗谞讬 诇讱. 讜诪讻诇 诪拽讜诐 谞讜讻诇 诇讜诪专 讚讘诪谞讜讚讛 讬砖 诇讞讜砖 诇讚讘专讬 专讘讬 注拽讬讘讗 讗驻讬诇讜 诇专讘 讞住讚讗 讗讜 讗讬驻砖专 诇讜诪专 讻讬 讗驻讬诇讜 讘诇砖讜谉 诪谞讜讚讛 讗谞讬 诇讱 拽讗诪专 诇讬转 讚讞砖 讜讻诇 砖讻谉 讗诪砖诪讬转谞讗 诪讬谞讱. 讛专讬"抓 讝"诇. 


讗诪专 专' 讗讬诇讗 讗诪专 专讘 谞讬讚讜讛讜. 讗讬讬讚讬 讚讗讬讬专讬 讘诪谞讜讚讛 讛讘讬讗 讚专讘讬 讗讬诇讗. 讛专讗"诐 讝"诇. 讜讝"诇 讛砖讬讟讛: 讗讬谉 诪转讬专讬谉 诇讜 讗诇讗 讘驻谞讬讜. 讬砖 诪驻专砖讬诐 诪驻谞讬 讛讞砖讚 砖诇讗 讬讞砖讜讚 讛诪谞讜讚讛 诇注讜诪讚讬诐 讘讗专讘注 讗诪讜转讬讜 砖讗讬谉 讞讜砖砖讬谉 诇谞讚讜讬 讜讛讜讗 诇讗 讬讚注 砖讛转讬专讜 诇讜. 讗讘诇 讛专讘 专讘讬 讬爪讞拽 讘专 诪讗讬专 诪驻专砖 讻讚讗诪专讬谞谉 讘谞讚专讬诐 讘驻专拽 专' 讗诇讬注讝专 讘诪讚讬谉 谞讚专转 诇讱 讜讛转讬专 谞讚专讱 讘诪讚讬谉. 讜讗讬谉 谞专讗讛 讻诇诇 讞讚讗 讚讘驻谞讬讜 讚谞讜讚专 讗讬谞讜 讗诇讗 诪讬 砖谞讚专讜 讘注讘讜专讜 讜讛讻讗 谞专讗讛 讘驻谞讬讜 诪诪砖 讜讘驻谞讬 讛诪谞讜讚讛. 讜注讜讚 讻讬 讛转诐 诪驻谞讬 砖注砖讛 诇讜 讟讜讘讛 讛讜讗 讜讛讻讗 诇讗 砖讬讬讱 讛讗讬 讟注诪讗 讻诇诇. 注讚 讻讗谉. 


讬讛讗 讘谞讚讜讬. 爪专讬讱 诇谞讚讜转讜 讗讘诇 专讘讬 诇讗 砖诐 讗讜转讜 讘谞讚讜讬. 讚讗诐 讻谉 诇讗 讛讬讛 诇讜 讛转专讛 诇注讜诇诐 砖诇讗 讬诪爪讗 讘讬转 讚讬谉 讙讚讜诇 诪诪谞讜. 讜讙诐 诪砖诪注 讻谉 讘诪讜注讚 拽讟谉 讙讘讬 专讘 讬讛讜讚讛. 讜注讜讚 诇讗 讬讛讗 讛砖讜诪注 讞诪讜专 诪谉 讛诪讝讻讬专 砖讗讬谞讜 讘谞讚讜讬 注讚 砖讬谞讚讜讛讜. 讜讻谉 讘讻诇 诪拽讜诐 讚拽讗诪专 讬讛讗 讘谞讚讜讬 诪爪讬 诇诪讬诪专 讚爪专讬讱 诇谞讚讜转讜. 讛专讗"诐 讝"诇. 


讜讗诐 诇讗 谞讬讚讛讜 讛讜讗 讘注爪诪讜 讬讛讗 讘谞讬讚讜讬. 讬砖 诪驻专砖讬诐 讛砖讜诪注 讬讛讬讛 讘谞讬讚讜讬 讻诇讜诪专 专讗讜讬 诇谞讚讜转讜. 讜讬砖 诪驻专砖讬诐 讛砖讜诪注 爪专讬讱 讛讜讗 诇谞讚讜转 注爪诪讜. 讜讬砖 诪驻专砖讬诐 讜讗诐 诇讗 谞讬讚讛讜 讛砖讜诪注 讛讜讗 注爪诪讜 讬讛讗 讘谞讬讚讜讬 讻诇讜诪专 砖讬讞讜诇 注诇讬讜 注讜谞砖 讻讗讬诇讜 谞讬讚讜讛讜 讚诪谉 讛砖诪讬诐 讬注谞讬砖讜讛讜. 讛专讬讟讘"讗 讝"诇. 讜讗诐 诇讗 谞讬讚讛讜 讛讜讗 注爪诪讜 讬讛讬讛 讘谞讬讚讜讬. 讬砖 诇驻专砖 讚注诇 讛砖讜诪注 拽讗诪专 讜讻谉 谞专讗讛 讚注转 讛专"诐 讝"诇 讻驻讬 诪讛 砖讻转讘 住讜祝 讛诇讻讜转 砖讘讜注讜转. 讗讜 谞讜讻诇 诇驻专砖 讻讬 注诇 讛诪讜爪讬讗 砖诐 砖诪讬诐 诇讘讟诇讛 拽讗诪专 讻讬 讗驻讬诇讜 诇讗 谞讬讚讛讜 讛砖讜诪注 诪讻诇 诪拽讜诐 诪谞讜讚讛 讛讜讗 诪驻讬 讞讻诪讬诐. 讜讝讛 讛谞讬讚讜讬 讗驻讬诇讜 砖诇讗 讘驻谞讬讜 讬讻讜诇 诇谞讚讜转讜 讻讬 诪讗讞专 砖讗讬谞讜 注讜砖讛 讗诇讗 诇讻讘讜讚 讛砖诐 讗驻讬诇讜 砖诇讗 讘驻谞讬讜 谞诪讬. 讜讚讜拽讗 砖讛诪讝讻讬专 讛讜讛 诪讝讬讚 讗讘诇 讗诐 砖讜讙讙 讛讜讗 讜诇讗 讬讚注 砖讛讜讗 讗住讜专 讗住讜专 诇谞讚讜转讜 砖讛专讬 诇讗 注谞砖 讛讻转讜讘 砖讜讙讙. 讗诇讗 诪讝讛讬专 讜诪转专讛 讘讜 砖诇讗 讬讞讝讜专 讘讝讛. 讜讻谉 讛讜讗 讚注转 讛专"诐 讝"诇 住讜祝 讛诇讻讜转 砖讘讜注讜转. 讜注诇 讝讛 谞诪讬 讗诪专讬 讗讬谉 讘讬谉 谞讬讚讜讬 诇讛驻专讛 讜诇讗 讻诇讜诐. 


讜注谞讬讜转 讻诪讬转讛 砖谞讗诪专 讻讬 诪转讜 讻诇 讛讗谞砖讬诐 讛诪讘拽砖讬诐 讗转 谞驻砖讱. 讜讛诐 讚转谉 讜讗讘讬专诐 讚讗诪专 诪专 讻诇 诪拽讜诐 砖谞讗诪专 谞爪讬诐 谞爪讘讬诐 讗讬谞谉 讗诇讗 讚转谉 讜讗讘讬专诐. 讜讛诐 讛讬讜 讘注讚转 拽专讞 讜讛专讬 砖诇讗 诪转讜 诪诪砖 讗诇讗 砖讬专讚讜 诪谞讻住讬讛诐 注诇 讻谉 拽专讗诐 诪转讬诐. 讛专讬 砖注谞讬讜转 讻诪讬转讛. 讜讙诐 诪讚讘专讬 专讘谉 砖诪注讜谉 讘谉 讙诪诇讬讗诇 谞诪讬 砖诪注讬谞谉. 讜讬砖 讙专住讗讜转 讘住驻专讬诐 砖谞讗诪专 讗诐 讻诪讜转 讻诇 讛讗讚诐 讬诪讜转讜谉 讗诇讛. 讜谞专讗讛 诇讬 讻讬 诇驻讬 讙专住讛 讝讜 讛讜讗 讘讗 诇驻砖讜讟 诪讝讛 讛驻住讜拽 讚讻诇 诪拽讜诐 砖讛讝讻专转 讛砖诐 诪爪讜讬讛 注谞讬讜转 讗讜 诪讬转讛 诪爪讜讬讛 砖讛专讬 讗诇讜 讘讗讬谉 诇讞诇诇 讛砖诐 讜诇注砖讜转 诪讛 砖诇讗 谞爪讟讜讜 讜讗讬谉 诇讱 讛讝讻专转 讛砖诐 诇讘讟诇讛 讙讚讜诇 诪讝讛. 讜讗讞专 讻讱 讛讘讬讗 专讗讬讛 诪讚讘专讬 专讘谉 砖诪注讜谉 讘谉 讙诪诇讬讗诇 砖讛注谞讬讜转 讜讛诪讬转讛 砖讜讬谉 讛诐. 讜诪讻诇 诪拽讜诐 讙专住讗 讝讜 讜驻讬专讜砖讛 诇讗 讬砖专讛 讘注讬谞讬 讜讛专讗砖讜谞讛 注讬拽专. 讜诪讛 砖讗诪专 专讘谉 砖诪注讜谉 讘谉 讙诪诇讬讗诇 诪驻讜专砖 讛讜讗 讘讻诪讛 诪拽讜诪讜转 讘转诇诪讜讚. 诪讬转讛 讗砖讻讞谉 注诇 讞讻诪讬诐 砖讛讬讜 诪注谞讬砖讬诐 讻诪讜 专' 讬讜讞谞谉 砖谞转谉 注讬谞讬讜 讘讛讛讜讗 转诇诪讬讚 讜谞注砖讛 讙诇 注爪诪讜转 讜讛讜讗 讛注谞讬砖 谞诪讬 专讬砖 诇拽讬砖. 注讜谞讬 讗砖讻讞谉 讻砖谞讚讜讛讜 诇专' 讗诇讬注讝专 讚讘讻诇 诪讛 砖谞转谉 注讬谞讬讜 谞砖专祝 诪讬讚 讜诇拽讛 讻诇 讛注讜诇诐 讻诇讜 讘讗讜转讛 砖注讛 砖诇讬砖 讞讟讬诐 讜砖诇讬砖 砖注讜专讬诐 讜讗祝 讘爪拽 砖讘讬讚 讛讗砖讛 转驻讞. 讜讘专' 砖诪注讜谉 讘谉 讬讜讞讗讬 讜讘谞讜 讻砖讬爪讗讜 诪谉 讛诪注专讛 讻诇 诪拽讜诐 砖谞转谞讜 注讬谞讬讛诐 诪讬讚 谞砖专祝. 讛专讬"抓 讝"诇. 


砖诪注 诪讬谞讛 转诇转 砖诪注 诪讬谞讛 讛砖讜诪注 讛讝讻专转 讜讻讜'. 讜拽砖讛 讚讘诪讜注讚 拽讟谉 讗诪专讬谞谉 讟讜讟 讗住专 讜讟讜讟 砖专讬 讜讛谞讬 诪讬诇讬 诇诪诪讜谞讗 讗讘诇 诇讗驻拽专讜转讗 注讚 讚讞讬讬诇讗 砖诪转讗 注诇讬讛 转诇转讬谉 讬讜诪讬谉. 讜讛讗 讗驻拽讬专讜转讗 讛讬讗. 讬砖 讗讜诪专讬诐 讚讛讗 驻诇讬讙讗 讗讛讛讬讗 (讜讛讗讬 讛驻专讛 诇讗讜 讚讜拽讗 讚讞讻诐 讘注讬 诇诪讬诪专 诇砖讜谉 讛转专讛). 讜讬砖 讗讜诪专讬诐 讚砖讗谞讬 讛讻讗 讚讗砖讛 讝讜 诇讗 讛讝讻讬专讛 讻谉 讘讚专讱 讗驻拽讬专讜转讗. 讜讛讗讬 讛驻专讛 诇讗讜 讚讜拽讗 讚讞讻诐 讘注讬 诇诪讬诪专 诇砖讜谉 讛转专讛. 讛专讬讟讘"讗 讝"诇. 讜讝"诇 讛专讬"抓 讝"诇: 讗讬谉 讘讬谉 谞讬讚讜讬 诇讛驻专讛 讜诇讗 讻诇讜诐. 讚讜拽讗 讘讻讛讗讬 讙讜讜谞讗 砖讛讜讗 诪驻谞讬 讛讝讻专转 讛砖诐 诇讘讟诇讛 讗讜 转诇诪讬讚 讞讻诐 砖谞讚讛 诪驻谞讬 讻讘讜讚讜 讜讛讜讗 讘拽砖 诪诪谞讜 诪讞讬诇讛. 讗讘诇 讗诐 谞讚讜讛讜 诪驻谞讬 讞讜爪驻讗 砖谞诪爪讗 讘讜 讗讜 转诇诪讬讚 讞讻诐 砖谞讚讛 讜诪转 讗讬谉 诇讛转讬专讜 诪讬讚 注讚 砖讬专讗讜 讘讬转 讚讬谉 砖拽讘诇 注讜谞砖讜. 讜注诇 讗讜转谉 讛诪讜讝讻专讬诐 诇诪注诇讛 讗讜 讚讜讙诪转谉 讗诪专讬谞谉 讘讙诪专讗 讚诪讜注讚 拽讟谉 讗诪专 砖诪讜讗诇 讟讜讟 讗住讜专 讜讟讜讟 砖专讬 讻诇讜诪专 诇讗诇转专. 注讚 讻讗谉. 


讻讬 讛讜讛 诪讞讬讬讘 讘专 讘讬 专讘 砖诪转讗. 驻讬专讜砖 诪驻谞讬 讛讝讻专转 砖诐 砖诪讬诐 诇讘讟诇讛. 讛讬讛 诪砖诪转 注爪诪讜 转讞诇讛 诇讛砖转转祝 注诪讜 讘爪注专 诪驻谞讬 讻讘讜讚讜 讜讗祝 注诇 驻讬 砖讛讬讛 砖诇讗 讘驻谞讬讜. 讜讻讬 注讬讬诇 诇讛转讬专 砖专讬 诇谞驻砖讬讛 讜讛讚专 砖专讬 诇讚讬诇讬讛. 讛讜讛 砖专讬 诇谞驻砖讬讛 讻讚讬 砖讬讛讗 诪讜转专 注诐 讗谞砖讬 讘讬转讜 砖讛诪谞讜讚讛 爪专讬讱 砖讬转专讞拽讜 诪诪谞讜 讻诇 讗讚诐 讗驻讬诇讜 讗谞砖讬 讘讬转讜 讻谉 讛讬讗 讚注转 专砖"讬 讝"诇. 讜讗讬谉 讛讚讘专讬诐 谞专讗讬谉 讻谉 讚讛讗 讗砖讻讞谉 讘专' 讗诇讬注讝专 砖讛讜专拽谞讜住 讘谞讜 砖诪砖讜 讜讞诇抓 转驻诇讬讜 讜诪讚讗诪专讬谞谉 讘诪讜注讚 拽讟谉 诪谞讜讚讛 诪讛讜 讘转砖诪讬砖 讛诪讟讛 砖诪注 诪讬谞讛 讚诪讬诇转讗 讚驻砖讬讟讗 讛讬讗 砖诪讜转专转 诇讬砖讘 讘讗专讘注 讗诪讜转 砖诇讜 砖讗诐 讛讬讗 讗住讜专讛 讗讬讱 讛讜讗 讬砖诪砖 诪讟转讜. 讜讛讟注诐 砖讻谉 讚注转 讛诪谞讚讬诐 砖诇讗 诇诪谞讜注 诪诪谞讜 转砖诪讬砖 注诐 讘谞讬 讘讬转讜 讻讚讗诪专讬谞谉 讘诪讻讬诇转讬谉 诪谉 讞讬讜转讬讛 诇讗 讗讚专讬讛 讜讛讗 讗讬谞讜 讬讻讜诇 诇讞讬讜转 讘诇讗 转砖诪讬砖 讗谞砖讬 讘讬转讜. 讜砖专讬 诇谞驻砖讬讛 转讞诇讛 讜讛讚专 砖专讬 诇讬讛 讻讚讬 砖讬讛讗 (诪讻驻专 注诇 讛讞讬讜转) 讝讻讗讬 诪讻驻专 注诇 讛讞讬讬讘 讻讚讻转讬讘 讜讻驻专 讘注讚讜 讜讘注讚 讘讬转讜. 讛专讬"抓 讝"诇. 


讗诪专 专讘 讙讬讚诇 讗诪专 专讘 转诇诪讬讚 讞讻诐 诪谞讚讛 诇注爪诪讜 讜诪讬驻专 诇注爪诪讜. 诇讗讜 讚讜拽讗 砖讛专讬 讞讻诐 讘诇砖讜谉 讛转专讛 讚讜拽讗 (诇拽诪讗) 讻讚诇拽诪谉 讜讘注诇 讘讛驻专讛 讚讜拽讗. 讜诪讬驻专 诇注爪诪讜 讚住诇拽讗 讚注转讬谉 讚讗讬谉 讞讘讜砖 诪转讬专 注爪诪讜 诪讘讬转 讛讗住讜专讬诐 讻讚讗砖讻讞谉 讙讘讬 谞讚专讬诐 讛讜讗 讗讬谞讜 诪讬讞诇 讗讘诇 讗讞专讬诐 诪讜讞诇讬谉 诇讜 拽讗 诪砖诪注 诇谉 讚诇注谞讬谉 谞讚讜讬 诇讗 爪专讬讱 讗讞专讬诐. 讛专讗"诐 讝"诇. 


讛讬讻讬 讚诪讬 讚诪谞讚讛 诇注爪诪讜. 讚讻讬讜谉 讚转诇诪讬讚 讞讻诐 讛讜讗 讗讬谉 诪讜爪讬讗 砖诐 砖诪讬诐 诇讘讟诇讛. 讜诪爪讬 诇砖谞讜讬讬 讚讗讬转专诪讬 讗诇讗 谞讬讞讗 诇讬讛 诇讗砖讻讜讞讬 讘讛讬转专. 砖讬讟讛.





诪讛专砖"讗 - 讞讬讚讜砖讬 讛诇讻讜转

讘专讗"砖 讚讗讬谉 讘讜砖转 讜讬砖 诪驻专砖讬诐 讚讗讬谉 诪转讬专讬谉 讻讜' 讻爪"诇:


讘专"谉 讗转 讛' 讗诇讛讬讱 转讬专讗 讛住"讚 谞讚讜讬 讜讛讬讗讱 讬讛讗 讞诪讜专 讻讜' 诇砖讘讜注转 砖拽专 讛住"讚 讚讘专讬讛诐 谞砖诪注讬诐 讛住"讚 讻爪"诇:





诪讛专砖"讗 - 讞讬讚讜砖讬 讗讙讚讜转

讛砖讜诪注 讛讝讻专转 讛砖诐 诪驻讬 讻讜' 砖诐 注谞讬讜转 诪爪讜讬讛 讻讜'. 讜讘转诪讜专讛 诪驻专砖 讗讝讛专转讬' 诪讗转 讛' 讗诇讛讬讱 转讬专讗 讙讜' 讜讬砖 诇驻专砖 讚住诪讬讱 讗住讬驻讗 讚拽专讗 讜讘砖诪讜 转砖讘注 讚专"诇 讘诪拽讜诐 讞讬讜讘 砖讘讜注讛 讗讘诇 讘诇讗讜 讛讻讬 转讬专讗 讗转 讛' 讙讜' 诪诇讛讝讻讬专 砖诪讜:


讜砖讗诪专 砖诐 注谞讬讜转 诪爪讜讬讛 讻讜'. 注讬' 讘转讜' 讜讘专"谉 讜注讬"诇 诇驻讬 诪讛 砖驻讬' 讻专诪讘"谉 讚诇讗 转砖讗 砖诐 讛' 讗诇讛讬讱 讙讜' 诪讚诇讗 讻转讬讘 诇讗 转砖讘注 诪砖诪注 谞诪讬 讛讝讻专转 砖诐 砖诪讬诐 诇讘讟诇讛 讜诪住讬讬诐 讘讬讛 讻讬 诇讗 讬谞拽讛 讛' 讗转 讗砖专 讬砖讗 讙讜' 讚讛讬讬谞讜 砖诇讗 讬谞拽讛 讘诇讗 注讜谞砖 讜诪讚住转诐 注讜谞砖讜 讬砖 诇谞讜 诇讜诪专 讗讜 注讜谞砖 诪诪讜谉 讚讛讬讬谞讜 注讜谞讬 讗讜 注讜谞砖 诪讬转讛 讜诇讛拽诇 谞讬诪讗 讚注讜谞砖 注讜谞讬 讛讜讗 讜诇讻讱 住转诐 讛注讜谞砖 讘讬讛 诪砖讜诐 讚注讜谞讬 讻诪讬转讛 讗讘诇 讛专诪讘"诐 讘住讜祝 讛诇讻讜转 砖讘讜注讜转 讻转讘 讚讗驻讬' 诇讛讝讻讬专 砖诐 诪谉 讛砖诪讜转 诇讘讟诇讛 讗住讜专 讻讜' 砖谞讗诪专 诇讬专讗讛 讗转 讛砖诐 讛谞讻讘讚 讜讛谞讜专讗 讙讜' 注讻"诇 讜诇驻讬 讝讛 讬砖 诇驻专砖 讛讗 讚拽讗诪专 讚注讜谞讬 诪爪讜讬讛 诪讚讻转讬讘 诇注讬诇 诪讬谞讬讛 讘讞讜住专 讻诇 讘住转专 讙讜' 讗讻 诇讗 转砖诪讜专 讙讜' 诇讬专讗讛 讗转 讛砖诐 讛谞讻讘讚 讗讘诇 住讜讙讬讗 讚转诪讜专讛 诇讗 拽讗讬 讛讻讬 讘诪住拽谞讗 讗诇讗 讚讗讝讛专转讬' 诪讗转 讛' 讗诇讛讬讱 讙讜' 讜讚讜"拽:


注谞讬讜转 讻诪讬转讛 砖谞讗诪专 讻讬 诪转讜 讻诇 讛讗谞砖讬诐 讙讜'. 讬讘讜讗专 诇拽诪谉 驻专"讗:





专砖"砖

讙诪专讗 砖"诪 转诇转. 讘讙讛"砖 讛拽砖讛 讚讗诪讗讬 诇讗 讗诪专 谞诪讬 砖"诪 讚讗诐 诇讗 谞讚讛讜 讛讜讗 讘注爪诪讜 讬讛讗 讘谞讬讚讜讬. 转诪讜讛 讚讝讛 诇讗 诪讜讻讞 讻诇诇 诪讛讗讬 注讜讘讚讗:



专"谉 讚"讛 讗讜 诪讬转讛. 讜讛拽砖讜 讘转讜住' 讻讜' 讚讗诪专讬谞谉 讘驻"拽 讚拽讚讜砖讬谉 讞讝讬讜讛讜 诇讛讛讜讗 讙讘专讗 讻讜'. 讻爪"诇. 讜讬砖 诇注讬讬谉 拽爪转 诪讚讜注 诇讗 讛讘讬讗 诪注讜讘讚讗 讛拽讜讚诪转 砖诐 讚讛讛讜讗 讚拽讗 讝专注 讝专注讬诐 讘讛讚讬 讛讚讚讬 注"砖:



讘讗"讚 讜转讬专爪讜 讚讗讛"谞 讗诇讗 讻讜' 讚讗诐 诇讗 谞讚讛讜 讛讜讗 注爪诪讜 讬讛讗 讘谞讬讚讜讬. 拽"拽 讚诇驻"讝 诪"拽 专"讗 砖"诪 讛砖讜诪注 讛讝讻专转 讛砖诐 爪专讬讱 诇谞讚讜转讜 讚诪讗讬 拽诪"诇 讘讝讛:



专讗"砖 讚"讛 谞讚讛讜 砖诇讗 讘驻谞讬讜. 讜诇讛讗讬 驻讬专讜砖讗 讗诐 讛转讬专讜 诇讜 砖诇讗 讘驻谞讬讜 讗讬谞讜 诪讜转专. 讻爪"诇 讜讻"讛 讘讘"讬 住讬' 砖诇"讚 讜驻诇讬讙 讘讝讛 注诇 讛专"谉:



专讗"砖 讚"讛 砖专讬 诇谞驻砖讬讛. 砖诇讗 讬讻砖诇讜 讗谞砖讬 讘讬转讜 讘讚讘专诐 讗诇讬讜. 诪讜讻讞 讚讙诐 讗谞砖讬 讘讬转讜 诪讞讜讬讘讬诐 诇谞讛讜讙 讘讜 谞讬讚讜讬. 讜爪"注 讚讘诪讜"拽 (住讬' 谞"讛) [驻"讙 住讬' 讞'] 讛讘讬讗 讚注转 讛专讗讘"讚 砖讻谉 讚注转 讛诪谞讚讬诐 砖诇讗 诇诪谞讜注 诪诪谞讜 转砖诪讬砖 讘谞讬 讘讬转讜:



讘讗"讚 讜讬讘讗 讝讻讗讬 讜讬转讬专 讞讬讬讘. 讻爪"诇. 注讬' 讬讜诪讗 (诪讙 讘):





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 砖"诪 转诇转. 诇拽诪谉 讚' 讞 注"讘. 讘专讻讜转 讻讝 注"讗. 驻住讞讬诐 讛 注"讗. 拽"诇 讗诪讗讬 诇讗 讗诪专 砖"诪 讚' 讚讛讗 砖"诪 讙"讻 讚讗诐 诇讗 谞讚讛讜 讛讜讗 注爪诪讜 讬讛讗 讘谞讬讚讜讬:


讘讛专"谉 讚"讛 讜讗诐 诇讗. 诇讗 砖讬讛讗 讘谞讬讚讜讬 诪讗讬诇讬讜. 注讬' 拽讚讜砖讬谉 讻讞 注"讗 转讚"讛 讛拽讜专讗. 讜讘谞讚讛 讚' 讬讙 注"讘 转讚"讛 讛诪拽砖讛:


讘讛专"谉 讚"讛 砖谞讗诪专. 讜诇讬讻讗 诇诪讬诪专 谞诪讬 砖讛讬讜 诪爪讜专注讬诐. 注讬' 讘住驻专 砖讗讬诇转 砖诇讜诐 诇讛讙讗讜谉 诪讛专"讬 讘专诇讬谉 讗讜转 爪讘:





讞讬讚讜砖讬 讞转"住

讗诪专 专讘讬 讞谞讬谉 讗诪专 专讘 讛砖讜诪注 讛讝讻专转 讛砖诐 诪驻讬 讞讘讬专讜 爪专讬讱 诇谞讚讜转讜 讜讗诐 诇讗 谞讬讚讛讜 讛讜讗 注爪诪讜 讬讛讗 讘谞讬讚讜讬 砖讻诇 诪拽讜诐 砖讛讝讻专转 讛砖诐 诪爪讜讬讛 砖诐 注谞讬讜转 诪爪讜讬讛 讜注谞讬讜转 讻诪讬转讛 砖谞讗诪专 讻讬 诪转讜 讻诇 讛讗谞砖讬诐 讛诪讘拽砖讬诐 讗转 谞驻砖讱. 讜驻讬专砖 讘专"谉 讗注"讙 讚拽讗诪专讬谞谉 讚' 讞砖讜讘讬诐 讻诪转 住讜诪讗 讜诪爪讜专注 注谞讬 讜诪讬 砖讗讬谉 诇讜 讘谞讬诐 讜讛讻讗 讜讚讗讬 诪注谞讬讜转 拽讗诪专 讚诇讬讻讗 诇诪讬诪专 诪爪讜专注讬诐 讛讬讜 讚讻转讬讘 讘拽专讘 讛诪讞谞讛 讜诇讬讻讗 诇诪讬诪专 砖谞转专驻讗讜 讘诪转谉 转讜专讛 讚讛讗 讗诪专讬谞谉 砖讞讝专讜 诇诪讜诪谉 讘诪注砖讛 讛注讙诇. 讜诪拽砖讬诐 讛注讜诇诐 诪诪转谞讬' 讚谞讙注讬诐 专驻"讝 讜讛讜讗 诪住驻专讗 讚谞讙注 砖拽讜讚诐 诪转谉 转讜专讛 讗讬谞讛 诪讟诪讗讛 讘谞讙注讬诐 诪讚讻转讬讘 讻讬 讬讛讬讛 讘注讜专 讘砖专讜 诪讻讗谉 讜讗讬诇讱 讜诇讗 拽讜讚诐. 讗"讻 注"讻 爪"诇 诇讛专"谉 讻砖讞讝专讜 诇诪讜诪谉 谞讬讚讜谞讬诐 讻驻谞讬诐 讞讚砖讜转 讜讟讬诪讗讜 讚讗诇"讛 诇讗 讛讜讛 诪拽砖讛 诪讬讚讬 讚讛专讬 讛讬讜 诪谞讜讙注讬诐 拽讜讚诐 诪"转 讜讗讬谞诐 诪讟诪讗讬诐 (讜讛讬讜 讘拽专讘 讛诪讞谞讛 讗注"驻 砖讛讬讜 诪爪讜专注讬诐) 讗注"讻 爪"诇 砖谞讬讚讜谞讬诐 讻驻谞讬诐 讞讚砖讜转 讜诪讬讟诪讗讜. 讗"讻 拽砖讛 诇诪讗讬 讛讬诇讻转讗 谞讗诪专 讻讬 讬讛讬讛 诇诪注讜讟讬 讗讜转谉 砖拽讜讚诐 诪转谉 转讜专讛 讛诇讗 诇讗 讛讬讛 砖讜诐 谞讙注 诪拽讜讚诐 诪转谉 转讜专讛 砖讻讜诇诐 谞转专驻讗讜 讜讗诐 讞讝专讜 讬"诇 驻谞讬诐 讞讚砖讜转 讜诪讟诪讗讬诐 讜拽讜' 注爪讜诪讛 讛讬讗. 讜诪讛 砖转讬专抓 讘住' 砖讗讬诇转 砖诇讜诐 讗讜转 爪"讘 讚讛转讜专讛 诇讗 住诪讻讗 讚讬谞讬讛 讗谞讬住讗. 讘诪讞讬诇转 讻讘讜讚讜 诇讗 讚拽 讘讝讛 讚讗谞讬住讗 讚注转讬讚 诇讛讬讜转 诇讗 住诪讻讗 转讜专讛. 讗讘诇 讗谞住 砖讻讘专 注讘专 讚讘砖注转 诪"转 讻讘专 谞转专驻讗讜 诇讗 谞诪爪讗 砖讜诐 谞讙注 讜诪"讟 讻转讘' 转讜专讛 讻讬 讬讛讬讛 讜爪注"讙:


讜讛谞诇注"讚 诇讬讬砖讘 讗拽讚讬诐 讻讬 诪"砖 讛专"谉 砖讞讝专讜 诇诪讜诪谉 讘诪注砖讛 讛注讙诇 讛讜讗 讗砖讙讬专转 诇讬砖谉 讚驻诇讜讙转讗 讛讬讗 讘诪讚专砖 专讘讛 (驻' 谞砖讗 驻"讝) 讚讗讬讻讗 诪"讚 讘诪转讗讜谞谞讬诐 讞讝专讜 诇爪专注转诐 讜注讬讬谉 转讜讬"讟 驻"讛 讚讗讘讜转 讙讘讬 注砖专讛 谞住讬讜谞讜转 讜讻讜'. 讜谞"诇 讚讛诇讻讛 讻讱 讚讘讝讛 讗"砖 诪讛 讚讗诪专讬' 讘注诇诪讗 讗讜转谉 讗谞砖讬诐 砖讛讬讜 讟诪讗讬诐 诇谞驻砖 讗讚诐 诪讬 讛讬讛 讜拽砖讛 诪讗讬 拽讜砖讬讬谉 讜讻讬 诇讗 诪转讬诐 讗谞砖讬诐 讘讻诇 讬讜诐 讻诪谞讛讙讜 砖诇 注讜诇诐 讜讻讚讗诪专 专' 讬爪讞拽 讘讗诪转 讟诪讗讬 诪转 诪爪讜讛 讛讬讜. 讗注"讻 住"诇 诇讛谞讬 转谞讗讬 诇讗 诪转讜 注讚 讗讞专 诪转讗讜谞谞讬诐 讜讝讛 讚注转 专砖"讬 专"驻 讻讬 转砖讗 砖讟注谉 注诇讬讜 讛专诪讘"谉 讜讛诇讗 诪转讜 讘讻诇 讬讜诐 讜诇拽"诪 讻谞"诇. 谞诪爪讗 诪"砖 专"谉 讘注讙诇 讞讝专讜 诇诪讜诪谉 诇讗讜 讚讜拽讗 讗诇讗 讘诪转讗讜谞谞讬诐 讞讝专讜 诇诪讜诪谉 讛专讗砖讜谉. 讜诪讬讛讜 讛讗 诪讜讚讬谞讗 讚注讻"驻 诪注讙诇 讜讗讬诇讱 谞讛讬 诇诪讜诪谉 讛专讗砖讜谉 诇讗 讞讝专讜 讗讘诇 注讻"驻 讗讬 讗讬专注 诪拽专讛 诇讗谞砖讬诐 砖注"驻 诪讝讙诐 讬驻专讞 讘讛诐 谞讙注 爪专注转 诇讗 谞讬爪讜诇讜 讜谞爪讟专注讜 讘讟讘注 诇讗 讘注讜谞砖 讗诇讗 砖诇讗 讝讻讜 诇谞住 砖讻谞讙讚 讛讟讘注. 注讜讚 讛拽讚诪讛 讗讞专转 讗拽讚讬诐 诪"砖 讘诪转谞讬' 专驻"讝 讚谞讙注讬诐 拽讜讚诐 诪"转 讛讬讬谞讜 拽讜讚诐 讛讚讬讘讜专 讜讛爪讜讜讬 砖诇 驻' 讟诪讗讬诐 讜诪砖诇讜讞 诪讞谞讜转 讗讘诇 诇讗 拽讜讚诐 诪"转 砖讘讛专 住讬谞讬 讗诇讗 拽讜讚诐 讚讬讘讜专 讘讬讜诐 讗' 讘谞讬住谉 砖谞讛 讛砖谞讬转 砖讛讜拽诐 讛诪砖讻谉 讜谞讗诪专讛 讘讜 砖诪讜谞讛 驻专砖讬讜转 讗诇讜 (讻讚讗讬转讗 专"驻 拽诪讗 讚驻住讞讬诐) 讜讻谉 讚注转 专讬讘"讗 砖讘转讜住' 谞讝讬专 谞"讚 注"讗 讚"讛 讗讜 讘拽讘专 讜讻讜' 讜讘谞讚讛 注' 注"讘 讚"讛 讜讗讬谉 谞爪讬讘 诪诇讞 注"砖. 讜讛砖转讗 讗"砖 讛讻诇 讘注讝讛"讬. 讚讜讚讗讬 讗讜转谉 砖讞讝专讜 诇诪讜诪谉 讗讞专 诪转讗讜谞谞讬诐 驻谞讬诐 讞讚砖讜转 讜诪讬讟诪讗讜 讜讗驻"讛 讛讜爪专讱 诇讜诪专 讘讬讜诐 讛拽诪转 讛诪砖讻谉 讗讬砖 讻讬 讬讛讬讛 讘注讜专 讘砖专讜 诇诪注讜讟讬 讗讜转谉 砖谞转谞讙注讜 诪注讙诇 注讚 讛诪砖讻谉 讘讟讘注诐 讗讜转谉 讗讬谞诐 诪讬讟诪讗讬诐 讘谞讙注讬诐 讜拽"诇:


讜讻讬 注讬讬诇 诇讘讬转讬讛 砖专讬 诇谞驻砖讬' 讜讛讚专 砖专讬 诇讬讛. 注' 专"谉 砖讻' 讚讘诪"拽 诪讬讬专讬 讘诪谞讜讚讛 诇注讬专 讗讞专转 砖讗砖转讜 诪讜转专转 讘讚' 讗诪讜转讬讜 讜讗住讜专 讘转砖讛"诪. 讜讛谞讛 讛转诐 讘注讬 诇诪讬驻砖讟 诪讬砖专讗诇 讘诪讚讘专 砖讛讬讜 谞讝讜驻讬诐 讜砖诪砖讜 诪讟讜转讬讛诐. 讜讘专"驻 讛注专诇 驻诇讬讙讬 专砖"讬 讜转讜住' 讗讬 讛讬讛 讛谞讝讬驻讛 诪讛注讙诇 讜诇转讜住' 讛讬讛 诪诪专讙诇讬诐. 讜讛谞讛 诇转讜住' 讚讛谞讝讬驻讛 讛讬讛 诪诪专讙诇讬诐 砖驻讬专 驻砖讟 讚讛讗 讙诐 讛谞砖讬诐 讛讬讜 谞讝讜驻讬诐 讜讛讬讜 诪讜转专讬诐 讝注"讝 讘讚' 讗诪讜转讬讜 讻讬讜谉 砖砖谞讬讛诐 谞讝讜驻讬诐 讜诪"诪 讛讬讛 诇讗住讜专 讘转砖诪讬砖 讗注"讻 诪讜转专 讘转砖讛"诪. 讗诇讗 诇专砖"讬 砖讛讬讛 讛谞讝讬驻讛 诪注讙诇 讜诇讗 谞转谞讚讜 讛谞砖讬诐 讜讗"讻 拽砖讛 讜转住讘专讗 讛诇讗 讗驻讬诇讜 讘讚' 讗诪讜转 讗住讜专讛 讗注"讻 诪谞讜讚讛 诇砖诪讬诐 拽讬诇 讜诪讚诇讗 讗诪专 讛讻讬 讜转住讘专讗 砖"诪 讻讛专讗讘"讚 讚讗砖转讜 讻讙讜驻讜 讜诪讜转专转 讘讚' 讗诪讜转讬讜 讜拽"诇:





驻转讞 注讬谞讬诐

讗诇讗 讚讗注讬拽专讗 讝讛 讗讬谞讜 诪谉 讛拽讜砖讬 注诇 讛专诪讘"诐 砖讛讘讬讗 驻讬"讘 讚砖讘讜注讜转 拽专讗 讚诇讬专讗讛 讻讬 讻谉 讚专讱 讛专诪讘"诐 讘讞讬讘讜专讜 讘讻诪讛 讜讻诪讛 讚讜讻转讬 讚诇讗 拽驻讬讚 讗拽专讗讬 讻讬讚讜注. 讜专讗讬转讬 诇讛专讘 诪讛专砖"讗 讝"诇 讘讞讬讚讜砖讬 讛诇讻讜转 砖讻转讘 注诇 讚讘专讬 讛转讜住' 讚专"讛 讚祝 诇"讙 讛谞讝' 砖讻转讘讜 讚诪讜爪讬讗 砖砖"诇 讗诪专讬' 驻"拽 讚转诪讜专讛 诪讚讻转讬讘 讗转 讛' 讗诇讛讬讱 转讬专讗 讜讝"诇 诇讗讜 诪讛讗讬 拽专讗 诪讬讬转讬谞谉 诇讬讛 讛转诐 讗诇讗 诪讚讻转讬讘 诇讬专讗讛 讗转 讛' 讛谞讻讘讚 讜讛讗讬 拽专讗 讗转 讛' 讗诇讛讬讱 转讬专讗 讚专砖讬谞谉 讘讚讜讻转讗 讗讞专讬转讬 诇专讘讜转 转"讞 注讻"诇 讜讚讘专讬讜 拽砖讬诐 诇砖诪讜注 讚讛专讬 诪驻讜专砖 讘讗讜转讜 驻专拽 讘讗讜转讜 诪拽讜诐 讻讚讘专讬 讛转讜住' 讚诪讜爪讬讗 砖砖"诇 谞驻讬拽 诪讗转 讛' 讗诇讛讬讱 转讬专讗 讜拽专讗 讚诇讬专讗讛 诇讗 讗转讗 讗诇讗 诇诪拽诇诇 讘砖诐 讜讛专讬 讛讜讗 讻诪讘讜讗"专 诪转讜讱 讻诇 诪"砖. 讜讛"谞 讗诪专讬谞谉 讘住谞讛讚专讬谉 讚祝 谞"讜 讻谞讝' 讚诪讜爪讬讗 砖砖"诇 谞驻讬拽 诪讗转 讛' 讗诇讛讬讱 转讬专讗 讻诪"砖 讛转讜住'. 讜诪"砖 专砖"讬 讘专讬砖 住讜讙讬转 转诪讜专讛 讗诐 诇讗 转砖诪讜专 讜讻讜' 砖讬转讬专讗 砖诇讗 诇讛讜爪讬讗 讗转 讛砖诐 诇讘讟诇讛 讜讻谉 诪拽诇诇 讞讘讬专讜 讜讻讜' 注"砖 讛讬讬谞讜 诇住"讚 讗诪谞诐 诇诪住拽谞讗 拽专讗 讚诇讬专讗讛 诇诪拽诇诇 讜诇驻讬 砖讬谞讜讬讗 讘转专讗 诪讜爪讬讗 砖砖"诇 谞驻讬拽 诪讗转 讛' 讗诇讛讬讱 转讬专讗 讜讛讻讬 讗诪专讬谞谉 讘住谞讛讚专讬谉 讻讗诪讜专 讜讻"讻 讛住诪"讙 诇讗讜讬谉 专诪"讗 讜注砖讬谉 讚' 讜讛住诪"拽 注砖讬谉 讚' 讜讛专"讗 诪诪讬抓 讘专讬砖 (住') 住' 讬专讗讬诐 讚诪讜爪讬讗 砖砖"诇 谞驻讬拽 诪讗转 讛' 讗诇讛讬讱 转讬专讗 讜讻"讻 讛专"谉 讘砖诪注转讬谉 讻谞讝"诇. 讜转讜 拽砖讛 讚驻诇讬讙 诪讛专砖"讗 讚讬讚讬讛 讗讚讬讚讬讛 砖讛讜讗 讛讻讗 讘讞讬讚讜砖讬 讗讙讚讜转 讻转讘 讚谞驻讬拽 诪讗转 讛' 讗诇讛讬讱 转讬专讗 讜讛注讬专 注诇 讛专"诪 讚诪讬讬转讬 诇讬专讗讛 讗转 讛砖诐 讚讘诪住拽谞讗 诇讗 拽讗讬 讛讻讬 讗诇讗 讗讝讛专转讜 诪讗转 讛' 讗诇讛讬讱 转讬专讗 讻诪砖"诇 讜讝讛 讛驻讱 诪诪砖 诪诪"砖 讘讞讬讚讜砖讬 讛诇讻讜转 讘专"讛:

(讝 讘 专"谞) 讚"讛 砖谞讗诪专 讜讻讜' 讜诇讬讻讗 诇诪讬诪专 谞诪讬 砖讛讬讜 诪爪讜专注讬谉 讚讛讗 讻转讬讘 讘拽专讘 讜讻讜'.鈥斪懽椬撟曌┳� 诪讛专爪"讞 讻转讘, 砖爪专讬讱 注讬讜谉 讙讚讜诇, 讚谞讙注讬诐 砖拽讜讚诐 诪转谉 转讜专讛 讗讬谞诐 诪讟诪讗讬诐 讻讘专驻"讝 讚谞讙注讬诐. 讜谞专讗讛 诇转专抓 讚讗注"讙 砖谞讙注讬诐 砖拽讜讚诐 诪转谉 转讜专讛 讗讬谞诐 诪讟诪讗讬诐, 诪"诪 讘注爪诪诐 讛讬讜 诪驻专讬砖讬诐 讗转 讛诪爪讜专注讬诐 诪谉 讛讬讬砖讜讘 讻讚讬 砖诇讗 诇讛讚讘讬拽 讗转 讛爪专注转 讘讗谞砖讬诐 讘专讬讗讬诐, 砖讛爪专注转 诪讞诇讛 诪转讚讘拽转 注"讬 谞讙讬注讛 讜讗祝 注"讬 讛讗讜讬专*注讬' 讻转讜讘讜转 注讝 讘, 讬专讜砖诇诪讬 讘"讘 驻"讘 讛"讟, 讘"专 驻讟"讝 讙 讜专诪讘"谉 注讛"转 讘专' 讬讟 讬讝.. 讻诇 讝讛 讗诪专谞讜 诇讬讬砖讘 讚讘专讬 讛专"谞. 讗讘诇 诇讜诇讗 讚讘专讬讜 讗驻砖专 讛讬讛 诇讜诪专, 讚讝讛 砖诪谞讜 讻讗谉 讗转 讛诪爪讜专注 讘讬谉 讛讞砖讜讘讬诐 讻诪转 讗讬谞讜 讗诇讗 讗讞专 诪转谉 转讜专讛 砖谞转讞讚砖讛 讛诇讻讛, 砖讛诪爪讜专注 讬砖转诇讞 讞讜抓 诇诪讞谞讛 诇砖讘转 讘讚讚 讜砖讬讛讬讛 专讗砖讜 驻专讜注 讜讬拽专讗 讟诪讗 讟诪讗 (讜注讬' 讘专讻讜转 讛 讘); 讗讘诇 拽讜讚诐 砖谞讬转谞讛 转讜专讛, 砖诇讗 讛讬讜 讘讜 讗讞讚 诪讻诇 讛讚讘专讬诐 讛讗诇讛, 讜讚讗讬 诇讗 讛讬讛 讞砖讜讘 讻诪转. 讗讘诇 注谞讬 讜住讜诪讗 讜诪讬 砖讗讬谉 诇讜 讘谞讬诐 讗讬谉 讘讛诐 讛驻专砖 讘讬谉 讗讞专 诪转谉 转讜专讛 讜讘讬谉 拽讜讚诐 诪转谉 转讜专讛.

